"Aukera eta esperientzia bateratzea da zortea"\nIan Mc Ewan, idazle ingelesa\n“Gizakia Helburu” proiektuaren fundazioak pertsona(k)\nTartean dauden beste pertsona batzuk\nErakundea (hala bada)\nNafarroako Gizakia Helburu Fundazioarekiko harremana Enplegatua edo enplegatu ohia Boluntario ohia Erabiltzailea Erabiltzaile baten ahaidea edo laguna Patronatuko kidea Enpresa edo erakunde laguntzailea Beste enpresa edo erakunde bat Hornitzailea Beste batzuk\nDatupertsonalen babesari burzuko klausula\nJakinarazten dizugu aurkezten duzun barne-salaketan jasotako datu pertsonalak, bai eta salaketaren kudeaketa eta ikerketa dela-eta eman daitezkeenak ere, pribatutasun-politika honen arabera tratatuko direla:\nTratamenduaren arduraduna. Nafarroako “Gizakia Helburu” Proiektuaren Fundazioa, Zaragozako etorb. 23, Pauldarren eraikina, 31005, Iruñea (Nafarroa), 948 291 865 telefono-zenbakia eta info@proyectohombrenavarra.org helbide elektronikoa. Datuak babesteko ordezkariaren kontaktua: dpd@proyectohombrenavarra.org\nTratamenduaren helburua. Erakundearen salaketen bidearen bidez egindako salaketak kudeatzea eta ikertzea, eta, beharrezkoa denean, horiek tramitatzea eta ebaztea.\nTratamenduaren legezko legitimazioa. Interes publikoko funtzio bat betetzea edo adostasunezko botere publikoak erabiltzea, DBEOren 6.1.e) artikulua.\nKontserbatzeko epea. Planteatutako salaketa kudeatzeko eta ikertzeko behar den denboran gordeko dira datuak, eta, epe hori iraganik, blokeatu eta suntsitu eginen dira, indarrean dagoen araudiaren arabera.\nKomunikazioak eta/edo transferentziak. Administrazioaren eta/edo jurisdikzio-organoen legezko obligaziorik edo errekerimendurik ezean, ez dago aurreikusia datuak hirugarrenei jakinaraztea edo lagatzea. Hala ere, salatutako egitatea ikertzeko edo, bidezkoa denean, diziplinazko ekintzak edo ekintza judizialak hasteko beharrezkoak diren hirugarrenei jakinarazten ahalko zaizkie datuak, hala nola Estatuko Segurtasun Indar eta Kidegoei.\nDatuak babesteko eskubideak. Datuak eskuratzeko, zuzentzeko, ezabatzeko, transferitzeko, mugatzeko edo aurka egiteko eskubideez balia zaitezke. Eskubide horiek baliatzeko, eskaera bat egiten ahal zaio idatziz arduradunari, info@proyectohombrenavarra.org helbide elektronikoan, indarrean dagoen legeriak dioen moduan. Halaber, Datuak Babesteko Espainiako Agentziak (www.aepd.es) ere aurkeztzen ahalko dio erreklamazioa kontrol-agintaritza eskudunari, Espainian eginkizun hori betez.


Iñaki Martiarena - Wikipedia, entziklopedia askea.\nIñaki Martiarena Otxotorena, Mattin ezizenez ezagunagoa, (Donostia, Gipuzkoa, 1967 - ) euskal komikigilea da. Informazio Zientzietan lizentziatua ikasketaz, hainbat alorretan aritu da ilustratzaile, hala nola umorean, grafismoan, diseinuan, komikian, karikaturan... EuskaL Haur eta Gazte Literaturako hainbat liburu ilustratu ditu.\nDonostia, 1967 (52/53 urte)\nilustratzailea eta idazlea\n1.1 Komikilari gisa\nKomikiak argitaratu ditu hedabide ezberdinetan, hala nola, Euskaldunon Egunkarian, Napartheiden, Ipurbeltzen, Gaztezulon, AEK-k argitaratzen duen Aizu! aldizkarian, Argian eta Bagerak plazaratutako Irutxulo aldizkarian. Belardo pertsonaiaren istorioak marrazten ditu, gaur egun larunbatero Berria egunkariko Mantangorri umeentzako gehigarrian, eta lehenago —Espainiako justiziak itxiarazi zuen arte— Euskaldunon Egunkarian. Berak hainbatetan esan bezala, prentsan argitaratzea ez da lan erraza.\n1998an hasi zen Haur eta Gazte Literaturako bere lehen argitalpenekin, eta, harrez gero, liburu ugari ilustratu ditu. Mitxel Muruak idatzi eta Mattinek ilustratutako Maripuzker liburua Bratislavako Ilustraziogileen XIX. lehiaketarako hautatua izan zen.\nZenbait gizarte mugimendurentzat kartel, pegatina eta beste euskarrietarako irudiak sortu ditu (antimilitaristak, zezenketen aurkakoak, AHTaren aurkakoak...). Besteren artean, 1995ean Manu Gomezen bertsoekin osatutako intsumisioaren aldeko Zulo beltzean liburukian agertu ziren Mattinen marrazkiak, eta 2004. urtean Ez naiz pegata hutsa!: Gladys eguzkiarekin maitemindu zenekoa liburua argitaratu zuten, Gladys del Estal ekologistaren heriotzaren 25. urteurrenean. Konpromismo militanteak buruhausterik ere ekarri dio, 2000. urtean Aizu! aldizkarian argitaratutako tira bat zela bide AEK-k eraso bat jasan baitzuen.\nBere eskua musika taldeetaraino ere iritsi da, Morau musikariarekin aritzen da elkarlanean.\nIpuin kontalaritza eta ilustrazioa nahasten dituen proiektuak sortu ditu: 1999an Ixabel Agirresaroberekin Irudipuinak izenekoan Euskal Herriko ipuin klasikoetan oinarritutako ikuskizuna sortu zuen. Bakarka ere uztartu ditu marrazkigintza eta kontalaritza. Bat batean marrazten ere aditu da, kontalari baten laguntzarekin batzuetan eta bakarrik besteetan.\nNazioarte mailan ospe handia duen Haur eta Gazte Liburuen Ilustrazioen Bratislavako Biurtekoan parte hartu du birritan, Galtzagorri Elkarteak OEPLIrekin lankidetzan bere hautagaitza proposatuta: 2003an Maripuzker (Elkar) liburuarekin; eta 2011n, Haize adina (Cristinaenea Fundazioa) liburuarekin.\nHainbat argitalpenetan sortzen ditu pertsonaiak eta tira komikoak.\n1988- Argia aldizkaria. Andoni Tolosa gidoilaria. Pertsonaia: Bocarta detektibea\n1990- Argia aldizkaria TXT komiki gehigarriaren arduraduna.\n1991- Irutxulo aldizkaria : Pertsonaiak: Moko eta Karmele\n1991- Entzun aldizkaria : No future, no present\n1991- Aizu aldizkaria : Irrintzia\n1996- Ipurbeltz haur aldizkaria: Kattalingorri neska ilegorriaren abenturak\n2000-2007- Gaztetxulo aldizkaria : Ander+Graun\n2003 – Berria egunkariaren Mantangorri,larunbateko haur gehigarrian, Belardo pertsonaia \nErreferentzien artean, Thomas Rowlandson ingelesa (1756-1827), Honoré Daumier frantziarra (1808-1879), Wilhelm Busch alemaniarra (1832-1908) eta Jon Zabalo «Txiki» (1892-1948) ditu.\nTeknika eta formatuei dagokienez, tinta txinatarraz gain, tenperak, marrazkiak eta ordenagailuz egindako irudiak erabiltzen ditu.\nMattinek sortutako irudia: Gozo-gozo\nAsko dira Iñaki Martiarenak ilustratutako lanak. Hauek dira azken urteetan argitaratu dituenak:\nOlibia, Risky, Txop Suey eta Mohamed. Joxe Mari Iturralde Iñaki Martiarena "Mattin" (Elkar, 2007).\nTxikimundi (Gure mundu txikitik). Batzuen artean, Iñaki Martiarena "Mattin" (Elkar, (2007).\nSua itzali, hiria piztu. Donostia Sutan 1813-2013 Elkartearekin batera (2013).\nHaixe adina. Edad del pavo. Kristina Enea Fundazioa, Iñaki Martiarena "Mattin" (2014-2015).\nTxoriak ezkutatzen zuena Ainara Saez, Iñaki Martiarena "Mattin" (2015).\nZarrakamalda. Iñaki Martiarena "Mattin" (Txalaparta, 2016).\nSakontzeko, irakurri: «Iñaki Martiarenaren lanen zerrenda»\nAiete kultur etxean Iñaki Martiarena "Mattin" ilustratzailearen lanen erakusketare harira egindako elkarrizketa. Elkarrizketatzailea: Maider Zuloaga, 2016.\nBere lanak erakusteko erakusketak ere erabili ditu, hauek adibidez:\n1996 urtean: Errenteria-Oreretan (Karikatura erakusketa).\n2011 urtean: Donostian.\n2014 urtean: Donostian ("Prentsa eta giza eskubideak" ekimenaren barnean).\n2015 urtean: Ibarra eta Zumaian.\n2016 urtean: Ilustratzailearen txokoa: Mattin., Aiete Kultur Etxea , 2016ko otsailaren 23tik maiatzaren 27ra, Donostia\n2017 urtean: Musika musuka: Mattin., Kutxa Kultur Fundazioa , 2017ko martxoaren 25tik maiatzaren 28ra, Donostia\n2018 urtean: Linograbatuak. Iñaki Martiarena "Mattin"., Lugaritz Kultur Etxea , 2018ko martxoaren 16tik maiatzaren 4ra, Donostia\nPortugaleteko Uri Urena XXXI. komiki lehiaketaren saria, Lore denda lanagatik, (2017)\nEusko Jaurlaritzako Komiki Saria (1988)\nPortugaleteko Udalaren Komiki Saria (1989)\nBaleike Zumaiako aldizkariak antolatutako Komiki Lehiaketa (1995)\n↑ Euskonws webgunean Mattinek idatzitako ilusratzaileentzako gida.\n↑ Mattinen bibliografia Galtzagorri elkartearen webgunean.\n↑ a b Argia aldizkarian elkarrizketa (2003).\n↑ [http://www.ikasbil.eus/web/ikasbil/artikuloaren-fitxa?p_p_id=56_INSTANCE_q8LS&p_p_lifecycle=0&p_p_state=normal&p_p_mode=view&p_p_col_id=column-1&p_p_col_count=1&groupId=10138&articleId=1757186 Morau eta Andoni Tolosa musikariei elkarrizketa HABE aldizkarian\n↑ Elkarrizketa Berria egunkarian\n↑ a b Mattinen fitxa Donostia Kulturan.\n↑ Ipurbeltz: 1977-2002. Erein, Donostia, 63-65 or..\n↑ Donostiako erakurketari buruzko berria Donostia Kulturan (gazteleraz)\n↑ Donostiako erakusketari buruzko berria Donostia Kulturan.\n↑ Ibarrako erakusketari buruzko berria Diario Vascon (Gazteleraz).\n↑ Ibarrako erakusketari buruzko albistea Tolosaldeko Atarian.\n↑ Zumaiako erakusketari buruzko albisteaUrola Kostako Hitzan.\nAzken aldaketa 12 martxoa 2020(e)an, 08:52(e)tan


D. Itzulpen irizpideak\nItzulpen-irizpideen ardatza honako hau da: Batetik, langileen euskarazko jarduera bultzatzea, hau da, langileek idatzi beharreko testua sortzerakoan euskara erabiltzeko pizgarri bat izan dezatela. Bestetik, euskaraz lan egiteko gai diren langileen lan bikoitz gehiegizkoa ekiditea. Azken finean, langileek jasotako hizkuntza-prestakuntza, idazkiak euskaraz sortzeko gaitasuna lortzera zuzenduta egon da; ez idazkiak itzultzeko gaitasuna lortzera. Langileak ez ditugu itzultzaileak izateko trebatu. Ideia horiek kontuan hartuta, honako itzulpen-irizpideak aplikatuko ditugu IVAPen:\nKanporako idazkiak IZOra itzultzera bidali ahal izango dira bakarrik bi baldintza hauek betetzen dituztenean: Idazkia euskaraz idatzia izatea eta hiru orritik gorako luzera izatea.\nGainontzeko kasuetan, testu bat elebietan moldatu behar denean, langileak berak egin beharko du lan hori.\nDena dela, ondorengo irizpideak ere kontuan hartuko dira:\nLangileek beharra izanez gero, sortutako testua gainbegiratu eta zuzentzeko laguntza izan dezakete. Lan hori nork egin dezakeen kasuan kasuan erabakiko da: zerbitzuko lankideren batek egin dezake gehienetan; trebakuntza programan daudenek trebatzailearen laguntza izan dezakete; eta, azkenik, IZOren laguntza ere izan dezakete kasurik zailenetan.\nKanpotik datozen idazkiak itzuliko dira, soilik hartzaileak/izapidetzeko arduradunak ez badu egiaztatuta 3. HE, gutxienez. Edozein kasutan ere, idazkia teknikoki zaila izanez gero (epaia, txostena, eta abar) edukiaren zati erabakiorraren itzulpen laburtua egingo zaio, izapidetu behar duenak ulertu dezan.


Lege oharra eta pribatutasun politika – Margotu\nMARGOTU ELKARTEAK (aurrerantzean MARGOTU) izaera pertsonaleko datuei buruz indarrean dagoen legediari (Europar Batasuneko 2016/679 Erregelamendua eta garatzen ari diren beste araudiak) zein Informazioaren Gizarteko eta Merkataritza Elektronikoko Zerbitzuen erregulazioari (uztailaren 11ko 34/2002 Legea) jarraiki, honakoa jakinarazten dizu: baldintza orokor hauek www.margotu.org webgunean egiten diren eragiketa guztiei aplikatuko zaizkie.\nMARGOTU ELKARTEAREN egoitza soziala Estrada Masustegui kaleko 347. zenbakian, 2 solairuan, Bilbon (48002) dago eta honako IFK zenbakia dauka: G95-206934\nHelbide elektronikoa: info@margotu.org\nWebgunearen jabetza intelektualeko eskubideak eta bere edukiak MARGOTU erakundearen titulartasunekoak dira.\nWebgune hau edozein eratan aldatzea debekatuta dago. MARGOTU erakundeak ez du baimendu ez diren aldaketen inolako erantzukizunik hartuko. MARGOTU erakundeak ez du bere jabetza intelektualeko eskubideen edo webgunearekin lotutako eskubideen edo edukien inolako baimenik ematen.\nWebgune honen edukien kopia osoa edo zati bat egitea debekatuta dago iturria aipatu gabe edo horretarako berariazko baimena lortu gabe. Webgune honetan dagoen informazioa baimenik gabe erabiltzea, baita MARGOTU erakundearen jabetza intelektual eta industrialean eragindako kalteek dagozkien egintzak jardutea eta bere kasuan, jardute horretatik ondorioztatzen diren erantzukizunak.\nWebgune hau MARGOTU erakundeak sortu du, izaera informatzailearekin, bere erabilera pertsonal eta dohainik izateko.\nWebgunea eta bere zerbitzuak erabiltzen dituen erabiltzaileak trafikoaren lege eta erabileren araberako erabilera egitera behartuta dago, eta ez ditu webgunea ezta bere zerbitzuak legez kanpoko xede edo helburuekin erabiliko, ezta hirugarrenen interesak kaltetu ditzakeen moduan, edo edozein eratan webgunea eta zerbitzuak kaltetu, erabilezin bihurtu, gainkargatu edo hondatu dezakeen eratan zein horiek modu normalean erabiltzea galarazten duen eratan erabiliko. Betebehar hori hausten duen edonork MARGOTU eta hirugarrenen aurrean erantzungo du, kontuan hartu gabe zein den betebehar hori hausteak sorrararaz lezakeen kaltea.\nMARGOTU erakundeak ez du bermatzen webgunera edo bere edukira sarbidea izatean ez dela akatsik izango. Izaera ofizialeko argitarapenak aipatzekotan edo kopiatzekotan, kopia horrek izaera informatiboa baino ez du izango eta baliozko kopia beti ere aldizkari edo iturri ofizialean dagoena izango da.\nMARGOTU erakundeak bere webgunean dagoen informazioa, konfigurazioa edo aurkezpena aldatu edo eguneratzeko eskubidea dauka, edozein momentutan eta aurretiaz jakinarazi gabe.\nMARGOTU erakundeak ez du webgunearen eta bere zerbitzuen funtzionamendua eta jarraitasuna bermatzen. Aukera dagoenean, webgunearen eta bere zerbitzuen funtzionamenduaren etetea jakinaraziko da.\nMARGOTU ez da webgunearen eta bere zerbitzuen funtzionamenduaren eteteak edo erabilgarri ez egoteak sorraraz dezakeen edozein motatako kalteren erantzule izango. Era berean, ez da erabiltzaileek webgunea era ez egokian erabili izanaren ezta webgunearen eta bere zerbitzuen fidagarritasunaren erantzule izango, ezta webgune desberdinetara eta zerbitzuak eskaintzen direnen akatsen erantzule izango.\nBarne dagoen informazioaren erabileraren ardura\nErabiltzaileak konzienteki onartzen du webgunearen, zerbitzuen eta edukien erabilera, eta edozein modutan bera izango da erantzule bakarra. Webgunerako sarbidea zein bertan dagoen informazioari ematen zaion erabilera hori egiten duen pertsonaren erantzukizuna izango dira. MARGOTU erakundeak ez du inolako erantzukizunik izango sarbide edo erabilera horrek sorrarazi dezakeen kalteen aurrean, ezta informazio hori kontuan hartuta egiten diren erabaki pertsonalengatik ezta enpresa erabakiengatik. MARGOTU erakundeak ez du inolako erantzukizunik izango hirugarrenek bere webguneari erreferentzia egiten dizkieten eduki edo loturengatik.\nMARGOTU erakundeak erabiltzaileen pribatutasuna eta datu pertsonalen sekretu eta segurtasuna errespetatzen ditu, datuen babesari buruz dauden araudietan ezarritakoari jarraiki, zehazki; Europar Parlamentuko eta Kontseiluaren 2016/679 Erregelamendua eta bere garapen araudia. Horretarako, datu pertsonalen galera, erabilera desegokia, aldatzea, baimenik gabeko sarbidea eta lapurketa saihesteko antolakuntzako neurri teknikoak hartu ditu, teknologiaren egoera, datuen izaera eta horiek dauzkaten arriskuak kontuan hartuta.\nMARGOTU erakundeak webgune honetan eskaintzen dituen zerbitzuetara sarbidea izaterakoan:\n– Pertsonen lan-poltsa\n– Enpresen lan-poltsa\n– Parte hartu\nizaera pertsonaleko datuak ematea beharrezkoa denean, datu horien tratamendua interesdunaren baimenean oinarrituko da, lege ohar hau eta pribatutasun politika onartzean ematen dena.\nDatu pertsonalak eskatutako zerbitzua emateko baino ez dira tratatuko eta edozein kasutan, ez zaizkie hirugarrenei lagatuko, MARGOTU erakundeak zerbitzu horiek kudeatzeko enpresak salbu edo legezko betebehar bat izateko kasuan izan ezik.\nDatu pertsonal horiek erabiltzailea MARGOTU erakundearekin erlazionatuta dagoen bitartean baino ez dira gordeko, eta edozein kasutan erlazio horrek sorraraz ditzakeen legezko betebeharrak betetzeko epeetan baino ez dira gordeko.\nMARGOTU erakundearen pribatutasun politikak erabiltzaileari edozein momentutan bere eskubideak egikaritzea bermatzen dio: interesdunari buruzko datu pertsonaletara sarbidea izateko eta horiek zuzentzea eta ezabatzea edo tratamendua mugatzeko, datuak transmititzeko eta tratamendura aurkaratzeko eskubideak,\nposta bidez honako helbidean: MARGOTU Estrada Masustegui kalea, 347. zenbakia, 2. solairua 48002 Bilbo edo helbide elektronikoaren bidez: info@margotu.org\nEra berean, kexak Kontrol-agintaritzan, Datuak Babesteko Espainiako Agentzian aurkeztu ditzakezu ( www.aepd.es)\nZure datu pertsonalak ematekotan, lege oharra eta pribatutasun politika onartzean, erabiltzaileak honakoa baimentzen du: horiek dokumentu honetan ezartzen diren baldintzetan erabili ahal izatea.\nWebgune honen erabilera Espainiako eta Europar Batasunaren legeek eraendatzen dute. Baldintza hauek interpretatzeak sor dezakeen edozein eztabaida erabiltzailea bizi den lekuko auzitegietan ebatziko da


Zabaldu zure negozioa Saint Kitts eta Neviseko gure Bulego Zerbitzuarekin\nEtxea Enpresa eratzea Jurisdikzioak Saint Kitts eta Nevis Bulego zerbitzua\nSaint Kitts eta Neviseko Bulego Zerbitzuak\nEtxetik lan egiteak kostuak aurrezten lagun zaitzake, baina geroago zerbitzu osagarriak beharko dituzu Nevis Enpresa handitzeko eta negozio aukera gehiago bilatzeko. Orduan, Hong Kong-en (edo Singapurren, Erresuma Batuan, etab.) Gure Bulego Zerbitzuek planak lagundu ahal zaituzte horretan.\n1. Bulego birtualarekin, Nevis enpresak honela aprobetxatu dezake:\nNevis enpresaren posta elektronikoa jasotzea eta, ondoren, posta elektronikoz horren berri ematea.\nHong Kongeko telefono zenbaki bat konfiguratuko da eta zuzenean bidaliko da zure telefono zenbaki pertsonalera, deiak kontrolatu ahal izateko.\n2. Zergatik bulegoa alokatu eta bulegoko ekipamendu guztia erosi behar dugu gure Bulego Eskainiko Plana erabil dezakezun bitartean. Nevis konpainiak itxura profesionala lor dezake eta dirua aurreztu, behar duzunean soilik ordaintzen baituzu espazioa.\nGainera, negozioaren helbideak Nevis Enpresari itxura profesionala eman diezaioke zure bezeroek edo bazkideek xehetasun gehiago bila ditzaketenean.\n4. Aurrez aurreko lana eskatzen duenean, gure bilera gela irtenbide erabilgarria izan daiteke zure Nevis enpresarentzat. Gure bilera gela profesionalak zure bazkideekin edo bezeroekin lan egiteko espazio profesionala eskain diezazuke.\nBaliteke negozio aukera gehiago egotea zure atarian. Has gaitezen orain gure Zerbitzu Bulegoko planekin!


Alarabi Triatloi Taldea: OÑATIKO DUATLOIA\nHi junde hago!! :-)\nBien Jos, bien Alons!! :-D\nAbel: Santa Eufemiko 48´, tiempazo e!! Gatxa izengoda hori bardintzi! Ze 28´ ten igoti gatxa, ta 20´ten bajatzi be...\nHori Alonso!!!!! aste buruero karrerak? hi bai hi gogorra! gaña aurreko aste buruen bi! Kalamu eta Basauri! Geu be zehozetan hasi biko gaitxuk\nBai, bai, ikuskizuna, gozatua, eta batez be, LIBRADIE! aste guztixe kriston egualdi eskasa zetorrela entzuten baña azkenien freskito y a correr.\nJoseba, desafixuk eta ostixak. Goi mailako konpetiziñun zentrau biza!!!\nJosu, ze da goi maillako konpetiziñoie? Eso no existe!!jeje.\nPorcierto Abel, 20´xen bajatzi posible!!Oin 28´xen igoti txungo..jejeje.\nJosui ez ein kasoik, goi maillako konpetiziñoie azpergarrixe da!! Apostuek eta jokuek emoten dau bizixe, Egon bina Pedrogaz eta Elorroxiaz bidie zein dan jakitxeko, markie nun eta zelan dauen registratute eta gero gpsien gorde\nOrdun 20ixen bajatzen badozu...28xen igon gatxa eh! Elorrixa mutxo Elorrixa, esan notzun Ondarroa-Ondarroa 8 ordutik bera\nZu enterau ondo, ze udi orduko hori apostu martxan egon bida!!jejeje


AENORek IK4-IKERLANen kudeaketa integraleko sistema ziurtatu du | IKERLAN\nAENORek IK4-IKERLANen kudeaketa integraleko sistema ziurtatu du\nZiurtagiria emanda, zentroari I+G+b alorrean duen bikaintasuna aitortzen dio eta bultzada bat ematen dio zentroaren 2020ko Plan Estrategikoan jasotako etengabeko hobekuntzarako dinamikari\nEspainian ziurtagirien alorrean liderra den erakundeak, AENORek, IK4-IKERLANen kudeaketa integraleko sistema ziurtatu du, UNE-EN ISO 9001:2015 eta UNE 166002:2014 erreferentziako arauetan oinarrituta.\nAraudi hauek aitortzen dute Arrasate / Mondragóneko zentro teknologikoak I+G+b alorreko proiektuak garatzeko duen ahalmena, bezeroaren eskakizunak eta ezarritako araudiak erabateko bermearekin asetzen baitituzte.\nZehazki, urriaren amaieran erakunde independenteak egindako auditoriak kalitatea kudeatzeko sistemaren ziurtagiria berritzea eta bertsio berrira egokitzea ekarri ditu (UNE-EN ISO 9001:2015). Era berean, AENORek I+G+b-a kudeatzeko sistemaren lizentzia eman du (UNE 166002:2014).\nEgiaztagiriak dira merkatuan bereizteko balio duten elementuak eta eskaintzen diren produktu eta zerbitzuen bermea, bezeroarentzako balio segurua izatea ez ezik.\nHorregatik, ziurtagiri biekin bikaintasuna aitortzen zaio IK4-IKERLANi berak garatzen dituen jardueretan eta bultzada bat ematen zaio bere 2020ko Plan Estrategikoan jasotzen duen etengabeko hobekuntzarako dinamikari.\nHemen kontsulta ditzakezu IK4-IKERLANeko egiaztagiri guztiak.


Irekia Eusko Jaurlaritza - Gobierno Vasco :: Lehendakariak «konpromiso kolektibo» baten alde egingo du enplegurako plan berezian\nLehendakariak «konpromiso kolektibo» baten…\n\nLehendakariak Lanbideren bulego nagusiak inauguratuko ditu Iturria: Irekia\n\n\n\n\n\n\n\n\n\nLópez Lanbideren egoitza nagusiaren inaugurazio ekitaldian izan da, eta esan duenez, zerbitzu hori «lan merkatuan orientatzeko, bitartekari gisa aritzeko eta argiki proaktibo izateko ezinbesteko tresna izango da»\nDatozen asteetan, Patxi López lehendakariak «enpleguaren aldeko konpromiso kolektibo» baten xehetasunak aurkeztuko ditu, Eusko Jaurlaritza diseinatzen ari den enplegurako plan bereziaren barruan. Lópezek erakunde eta gizarte eragile guztiei «lanpostuak sortzeari begira indarrak batzeko» deia egin die, «langabeziaren aurka batera borrokatu behar delako». Lanbideren egoitza nagusiaren (Gasteiz) inaugurazio ekitaldi ofizialean egindako agerraldian honako hau esan du: «Eragile ekonomiko eta erakunde guztien ahaleginak batu nahi ditugu, kalitatezko enpleguaren hazkunde iraunkorra eta jasangarria lortzeko». Gemma Zabaleta Enplegu eta Gizarte Gaietako sailburua ere bertan izan da.\nEnplegurako politika aktibo eta pasibo guztiak kudeatzeko ardura hartu ondoren, baita «langabetu batere ez inaktibo eta babesgabe ez egoteko» konpromisoa ere, Lanbidek gauzatu duen lana nabarmendu du lehendakariak. Horixe baita Lanbide, «lan merkatuan laguntzeko, bitartekari aritzeko eta proaktibo izateko ezinbesteko tresna». «Badakigu etorkizuneko lanaren oinarriak trebakuntza eta gaitzea direla, eta horregatik bide horri ekingo diogu buru-belarri. Berriro diot, enpresarien eta sindikatuen laguntzaz, Lanbide izango dela hori lortzeko tresnarik onena», esan du ondoren.\nAgerraldian, lehendakariak enplegu-zerbitzu publikoa «lana bilatzeko leihatila bat baino gehiago dela» esan du. Izan ere, horren helburu nagusia «gure enpresen eta langabetuen beharrak lotzea da, hau da, aholkularitzaren eta prestakuntzaren bitartez lanik gabe daudenei lan duina eta kalitatezkoa lortzeraino dagoen bidea egiten laguntzea».\nInaugurazio ekitaldia amaitu ondoren, atzoko Zerga Kideketarako Sailaren (ZKS) bileran, Lehendakaritzak zerga erreformaren inguruan egindako proposamenari Bizkaiko Foru Aldundiak emandako ezezkoari buruz aritu da lehendakaria. «Eztabaida honetan sartu nahi ez duenak esan dezala behingoz murrizketak non egin behar diren, aurrekontu orekatu bat» eskatu die lehendakariak. Ildo horretatik, Bizkaiko Foru Aldundiak ezezkoa «berriro pentsatzeko» itxaropena agertu du Lópezek, ez badu nahi galdetzea «zer murriztu nahi duen edo zer eskola edota ospitale itxi nahi dituen».\nLópezek ohartarazi du behar-beharrezkoa dela eztabaida horri «ahalik eta azkarren heltzea, ekonomikoki haztea ezinbestekoa delako, baina baita diru-sarrera nahikoak izatea ere ongizatearen estatuari, zerbitzu publikoei, eta gizarte laguntzei eusteko, eta hazteko baliabideak edukitzeko».\ntotal_lehendakaria_lanbide_... 20 MB\nLanbide_prentsa_oharra.pdf 200 KB (application/pdf)\nLehendakari_Intervencion_in... 100 KB (application/pdf)


Neska nerabeen talde indarra (2020ko ekaina)\nBadaramat denbora bat K-Pop fenomenoari bueltak ematen. Musikalki ez nau batere erakartzen, ez naiz ni inoiz boybandzale izan (New Kids on the Block-en abesti bakar batena, en fin hori beste gai bat da) baina inork espero ez zuen modu batean, aurtengo annus horribilis honek eman digun bizipoz txiki bakarrenetako bat iruditzen zait. Soziolopolitikoki.\nHistorian zehar zerbait gutxietsi baldin bada, hori neska nerabeen talde indarra da. Eta historian aldarrikatu beharreko zerbait baldin badago, neska nerabeen talde indarra da.\nEgun batzuk lehenago (maiatzak 25) George Floyd-en hil zuen poliziak. Amorrua kaleetan zegoen. Amorrua sarean zegoen. Poliziak bere kontraerasoa antolatu zuen protesten kontra. Baina badakizu zer? Ez dago neska nerabeek osatutako fan taldeen baino antolaketa eraginkorragorik. Dallaseko poliziak salaketak biltzeko erabiltzen zuen aplikazioa k-pop taldeen fancamekin (fan bideoekin) kolapsatu zuten. BTS taldearen zaleek sekulako dirutza bildu zuten Black Lives Matter mugimenduaren alde. Twitter eta Instagrameko traol arrazistak bahitu zituzte. Eta une gorena Trumpen Tulsako mitinerako sarrerak eskuratu eta bertaratu ez zirenekoa izan zen. Ez dago espero ez diren aulki hutsak aurkitzea baino ezer etsigarriagorik. "Txantxa" hitza erabili zuten AEB-etako komunikabideek. Baina beharbada adin eta genero kontuagatik, ulertezina zaien aktibismo bat da. Bai, neska nerabeen talde indarrarena.\nEa zein politologoren aurreikuspenetan zegoen TikTok eta K-Pop izena duten produktuek Estatu Batuetako presidentearen amesgaiztorik handienetako bat bilakatzea.\n2020 zoro honen erdia egin dugu. Ene.\n← Garbiketa sakona (2020ko maiatza) Espainia (2020ko uztaila) →


Oarsoaldeko (Errenteria, Lezo, Oiartzun eta Pasaia) lau herrietako kirol zinegotziek – Irlentz Ortega (Lezo), Eneritz Arbelaitz (Oiartzun), Lore Suarez (Pasaia), eta Maite Gartzia (Errenteria) – aurkeztu dituzte daturik nabarmenenenak eta eskualde honetako eskola kirolaren filosofia, helburuak eta funtzionatzeko moduak azaldu dituzte egitura osoa profesionala duen eskualdea dela nabarmenduz.\n- Ikasleen % 55,95k egiten du eskola kirola aurten (2018.urtean %48,73k). 8 eta 12 urte arteko 1.432 ikaslek egiten dute eskola kirola Oarsoaldean. Oarsoaldeko ikastetxeetan matrikulatuta dauden 8-12 adin tarteko ikasleak 2.559 dira guztira. Honek erakusten du datu hauen benetako neurria eta garrantzia, ikasleen ia erdiak egiten baitu eskola kirola eskualdean.\n- 145 talde guztira (iaz 134): 70 talde Errenterian, 28 Oiartzunen, 35 Pasaian, eta 12 Lezon.\n- 68 entrenatzaile arduratzen dira 145 talde horien saioak gidatzeaz, 26 emakumezko eta 42 gizonezko.\n- Nesken parte hartzea gorantz doa urtez urte, poliki bada ere. Eskola kiroleko parte-hartzaileen % 34,70k emakumeak dira (2018.urtean %33,92ak parte hartzen zuen), eta % 65,29 gizonezkoak dira (2018.urtean %62,09ak parte hartzen zuen).\n- Eskola kirola jarduera %100 euskaraz egiten da gaur egun, urteotan guztiotan egin den lanari esker entrenatzaileen kirol prestakuntza eta euskararen ezagutza eta erabilera ahalbidetzen baitira gaur egun.


[19 / 02 / 2020] ZCD Hondakinen Ziurtagiria jasotzeko TCDD sailkatua\t06 Ankara\n[19 / 02 / 2020] 60 autobus berri gehitu zaizkio Eskişehir Garraio Flotari\t26 Eskisehir\n[19 / 02 / 2020] Musikariaren hautaketa Istanbul City Lines Ferry-rentzat abiatu zen\t34 Istanbul\n[19 / 02 / 2020] Abiadura handiko trenak Errusiako oinezkoentzako jo zuen ..! Istripu negargarriak kamerarekin islatuta\t7 Errusia\n[19 / 02 / 2020] Çiğli Tranbiaren proiektua Ministerioak onartua\t35 Izmir\nEguna: 2ko otsailaren 2020a\nKontuen Auzitegiaren txostenaren arabera, Şanlıurfa Trambus Project legedia urratzen da\n2018ko Kontuen Auzitegiaren ohiko ikuskaritza txostena trambus proiektuaren Kontratazio Publikoen Legearen oinarrizko printzipioetako bat da, eta ez da Sanlıurfaren agendatik erori. agerian utzi zuen gardentasunaren, lehiaren, tratu berdintasunaren, isilpekotasunaren eta baliabideen erabilera eraginkorraren printzipioak urratzen zituela [Gehiago ...]\nTurhan İyidere ministroak İkizdere autobidearen lanak aztertzen ditu\nCahit Turhan, Garraio eta Azpiegituren ministroa, Iyidere-Ikizdere Autobidea aztertu zuen, Ikizdere barrutiko merkatari eta herritarrekin topo egin zuen, obrekin lotutako errepideen eraikuntzako bileraren ostean. Hemen kazetariei adierazpenak egin dizkien ministroa [Gehiago ...]\nNoiz irekiko da Rize Artvin Aireportua?\nRhan-Artvin aireportuaren eraikuntzan azterketak egin zituen Turhanek adierazi du egunean zehar bisitak hirian egiten ari ziren proiektuak ikusteko aukera izan zutela. Tury Iyidere-Ikizdere autobidean lanei buruzko informazioa ematea. [Gehiago ...]\nBursa sakatuta dago Bursa iparraldeko autobide periferikorako.\nIbilbidea aldatzeko prestaketak Istanbul-Bursa-İzmir Autopistaren proiektuan, Nurhayat Altaca Kayışoğlu abokatuaren agerraldian, CHP Bursa Parlamentuko kidea eta Parlamentuko Mahaiko kidea. [Gehiago ...]\nİmamoğlu, Pendik Kaynarca Tuzla Metroko eraikuntzaren inaugurazioa Bihar Pendik\nEkrem İmamoğlu Pendik eraikuntza gunera iritsiko da Pendik Kaynarca Tuzla metro linea irekitzeko. Izen garrantzitsu asko arratsaldeko ekitaldira joango dira eta metroaren eraikuntzak 2022an amaituko dira. Istanbulgo metropoli udalerria [Gehiago ...]\nBidaiarien garraiatzeko ahalmena handitu da Kadıköy Moda tranbian\nIstanbulgo metropoli udalerriak Kadıköy Moda tranbia linean tren kopurua handitu zuen. Eguneko lanpetutako orduetan, bidaiarien garraiatzeko gaitasuna, 3 bagoiren zerbitzura zegoen, ia% 30 igo zen. Kadıköy Moda artean [Gehiago ...]\nSamsun Orduko autobideko lur-jausia\nLurrikara Taşbaşı Mahallesi kokapenean Itsaso Beltzeko kostaldeko errepidean gertatu zenean, Metropolitan Udalerriak bidea ahalik eta lasterren irekitzeko lanari ekin zion, gertakariaren lehen minutuetatik borroka eraginkorra burutuz. Taldeak, lurrak eta [Gehiago ...]\nPendik Kaynarca Tuzla Metro Line geltokia\nPendik Kaynarca Tuzlako metro geltokiak Metro Istanbulen eta IMMren webgune ofizialean partekatzen dira. Alsim Alarkok eta Cengizek batera eraikiko duten metro linearako geldialdiak zehazten dira. [Gehiago ...]\nGaur Historia 2 otsailean 1922 26 AEBetako Merkataritza Batzordeko diputatuak, abenduan Ankara etorri zenak, AEBetako Merkataritza Sailari idatzi dio: [Gehiago ...]\nGaur egungo historian: 20 otsaila 1993 Haydarpaşa portua\n60 autobus berri gehitu zaizkio Eskişehir Garraio Flotari\nBidaiarien Garraioaren NANa Mersinen garraio publikoko gidariei dagokie\nMusikariaren hautaketa Istanbul City Lines Ferry-rentzat abiatu zen\nAbiadura handiko trenak Errusiako oinezkoentzako jo zuen ..! Istripu negargarriak kamerarekin islatuta\nÇiğli Tranbiaren proiektua Ministerioak onartua\nAsfalto Lanek Eskişehir tranbiaren lerroek aurrera jarraitzen dute\nİntek enkofratuak eta aldamio-sistemak Istanbulgo aireportuko metroaren eraikuntzan erabiltzen dira\nİskenderun Portua Mersin Portuko aurkaririk handiena\nAurten egingo da Nemrut trenbide sistemaren mendirako lehen urratsa\nYHT Bolu Globoaren albisteak kaleratu dituzte\nTunç Soyer Izmir Txirrindulariei saritua\nGaur egungo historian: 19 otsaila 1847 Vienna Chief\nSamsunspor Supporter Tranbia doan\nLizitazio iragarkia: hobekuntza lanak Diyarbakır-Kurtalan Lineko pasabideak hobetzeko lanetan\nOtsaila 20 @ 10: 00 - 11: 00\nPower Line eta Transformers Works Ray Kaynak Factory-n egingo dira\nOtsaila 20 @ 10: 30 - 11: 30\nAzpiegituren Hobekuntza Azterketa Çetinkaya Divriği-ko hainbat km-tan\nAnkara Sivas YHT Proiektua Kayaş Elmadağ Atala Azpiegituren Hornidura Eraikuntza Lizitazioaren Emaitza\nIndiako enpresak Saudi Arabiako trenbidearen mantentze-lanen lehiaketa irabazi du\nTatvan Rahova Logistika Zentroa Eraikuntza Lanen Lizitazio Emaitza\n2020 FIVB Snow Volley World Tour Erciyes Etapa Sarrera Sarrera Topaketa\nEski estazioak gendarmeriaren bilaketa eta salbamendu taldeen esku daude\nAvalanchako entrenamendua Kayseri Erciyes eski zentroan\nDenizli Ski Centre-k eskiatzeko interesa areagotu zuen\nAnkara metropolitik Metroan adeitasunaren arauak partekatzea\nMersin Metroari buruzko galderak erantzun gabe geratu ziren\nMecidiyeköy Mahmutbey Metro Test Drive-a egina\nImamoglu-k Mecidiyekoy Mahmutbey Metro Line-ren inaugurazio data iragarri du\nTCDD Garraio Trena Makinista Ikastaroaren Prestakuntza Zerrenda eta Elkarrizketa datak\nTrenetako Tren Operadoreen 3. Kontsulta Bilera egin zen\nIstanbulgo Aireportuko Taxi Smart Aplikazioa Abian da\nAuto arraroak zaborrontzietatik salgai, erregistro prezioan\nTesla zuhaitz moztea gelditzeko erabakia kaleratu da\nKontzeptu elektriko berria: Hyundai Prophecy\nHonda Jazz 2020 berria hibridoan bakarrik dator\nAbiadura handiko trenak oinezkoentzako jo zuen Errusian ..! Istripu negargarriak kamerarekin islatuta


kritiken hemeroteka » Kafka irakiarra\n« Azpiproduktua | Olibondoen ipuinak »\nKristo irakiarra / Hassan Blasim (Ana Isabel Morales) / Pasazaite, 2017\nEz da maiz izaten idazle irakiar bat euskaraz irakurtzeko aukera (ezta inguruko beste hizkuntzetan ere). Horregatik bakarrik balitz ere poztekoa litzateke Hassan Blasim Bagdaden sortutako ipuingilearen Kristo irakiarra euskarara ekarri izana. Zinema-zuzendari gisa egin zen lehenago ezagun Blasim, besteak beste Kamera zauritua filmari esker. Ihesean hainbat urte eman ostean, Finlandian jarri zen bizitzen 2004an, eta erbestean zela plazaratu ditu arabieraz idatzitako hainbat ipuin bilduma. Ingelesezko argitalpenak izan ditu beste hizkuntzetara jauzi egiteko zubi, eta hizkuntza horretatik abiatuta egin du Ana Isabel Moralesek euskararako itzulpen ederra, ikusezina bainoago nortasunez betea (mendebaldeko hiztegia, sintaxi malgua eta lexiko-hautapen ez beti errazena ezaugarri dituena, besteak beste).\n“Irakiar literatura” sintagma irakurrita, erraza da bi klixe etortzea irakurleari burura: Mila eta bat gauak eta gerra. Bi-biak aipatzen dira Blassimen literaturaz hitz egiten denean, eta Kristo irakiarra irakurrita, berehala ohartzen da bat ezaugarri biok, marketinaz eta klixeaz harantzago, Blasimen obraren nortasun-ikur behinenetakoak direla eta idazleak jakin izan duela biak bere literaturaren alde erabiltzen. Ordea, ipuin hauetan badira beste elementu batzuk, hain erraz literatura irakiarrarekin lotuko ez genituzkeenak, demagun Kafka, absurduaren literatura eta errealismo fantastikoa, eta guztien konbinaziotik sortu dena literatura aparta da, ipuin liburu bikaina.\nIrak eta Iranen arteko gerra, Kuwaiten inbasioa eta Golkoko gerra, Husseinen diktadura, atentatu suizidak… Horiek osatzen dute ipuin hauen paisaia, baina hala ere Blasimen ipuinetan lekukotasun historikoa bilatzen duen irakurleari hankamotz geratuko zaizkio kontakizunak, fikziora, irudimenera eta fantasiaren lurraldeetara lerratzen baitira kontagai diren gertaera lazgarriak. Arrazoiaren, errealitatearen eta gorputzaren mugak kolokan jartzen dira ipuin ugaritan: zulo batera erorita urteak daramatzaten gizon gizajaleak, beste baten gorputza inbaditzen duen hildakoa, edo etortzekoak diren izugarrikeriak bere gorputzean aurresaten dituen soldadua dira ipuinetako protagonistetako zenbait. Eta inpresioa du batek Blasimek dioskula gerraren errealitatea soilik egoera irreal eta absurdu horiek sortuz ezagutu eta jaso daitekeela, ez testigantza errealistaren bidez. Errealitatea eta fikzioa josteko modu anitz horien bidez eta ipuingintza-tradizio ugariren oihartzunak jasoz lortzen du Blasimek, hain zuzen, narrazio bakoitza bakana eta berria izatea.\nEdonola ere, fikzioa eta irudimena ez dira hemen goxagarri, egileak ez baitio uko egiten izugarrikeriak, gizatasunaren mugan dauden egoerak hizkuntza zuzenez eta beren gordinean deskribatzeari. Hizkuntzaren hoztasunak eragozten du izugarrikerien kontaketak larregizko dramatismoa hartzea, baina baita irudi eta metafora ederren erabilerak ere (“Eguzkia distiratsu zegoen granada erraldoi baten moduan”). Ahozko hizkuntzatik hurbilekoa da bestetan hizkuntza, ipuin ugariren marko narratiboa aitzakia baita pertsonaia-kontalariei beren istorioa haien ahotik kontatzeko tartea emateko, eta ahozko kontakizunen xarmaren oihartzunak testuratzeko.


Gerra ostean, gazteak elkartzen hasi ziren pixkanaka - Ahotsak.eus\nGerra ostean, gazteak elkartzen hasi ziren pixkanaka Karlista baten alaba PNVko mutil batekin hasi zen ateratzen. Orduko anekdota kontatzen du. Gerra bukatutakoan, urte batzuetan giroa ez zen ona izan Errenterian, baina denborarekin, pixkanaka gazteak elkartzen hasi ziren.\nHizlaria(k): Astibia Olaiz, Miren\nBideo hau erabili nahi baduzu, jarri gurekin harremanetan eta kalitate onean bidaliko dizugu. Ez ahaztu mezuan ERR-020-051 kodeko bideoa nahi duzula aipatzea: ahotsak@ahotsak.eus\nKarlista baten alaba PNVko mutil batekin hasi zen ateratzen. Orduko anekdota kontatzen du. Gerra bukatutakoan, urte batzuetan giroa ez zen ona izan Errenterian, baina denborarekin, pixkanaka gazteak elkartzen hasi ziren.\nGaia(k): Politika » Jarrera politikoak » Abertzaleak , Politika » Jarrera politikoak » Karlismoa, liberalismoa , Politika » Politika eta Franco , Familia eta harremanak » Herriko giroa » Herriaren nortasuna\nAitak ezkutatutako iheslariak\nPolitikan nola hasi zen\nBeste bizimodu bat zen\nKarlistak engainatuta zeuden\nUmetako garai gogorra eta gaztetako erromeriak


Zertan eta non gabiltza? - - Anboto.org\nZertan eta non gabiltza?\nUnai Zamalloa Zubiaurre (Saskibaloia) 2018-03-11 08:30\nGaurko honetan gure inguruko taldeen martxa ona eredu moduan jarriko diot Retabet Bilbao Basket-i. Eskualdeko taldeak bestela dabiltza Retabet-ekin alderatuta. Egia esan, gure taldeak ondo baino hobeto ari dira.\nUrteko fase garrantzitsuan murgilduta gabiltza. Zornotzak 13. garaipena lortu zuen jarraian, Universidad de Burgosen aurrean. Itzela! Daraman martxa bikaina da. Burua galdu gabe, pausoak beti aurrera ematen jarraitzen du eta hori kontuan hartzekoa da.\nTabirakoko nesken taldea igoera faseko multzoan jokatzen ari da. Aurten, lehenengo fasea ondo landuta, orain igoera fasean parte hartzeko ligaxka jokatzen dabiltza. Partidu borrokatuak dira eta azkenekoa, Barakaldoren kontrakoa, bi puntugatik bakarrik galdu zuten. Aurten borrokatuagoa eta zailagoa izango da igoera fasean jokatzea. Aurrera!\nMutilen taldea lehenengo lauren artean borrokan dabil. Aurreko postuak garaipen batera dituzte. Lana gogor egiten jarraitzen badute, izango dituzten aukerak aurrera egiteko. Ia horrela den!\nAzkenik, Retabet Bilbao Basket-i buruz lau berba egin gura ditut. Zaila da, benetan, aurten ikusten ari garenari nota jartzea. Zenbat itzuli, zenbat berba, zenbat aldaketa, zenbat… baina lehengo egoeran gaude; zoriotxarrez, ez da batere aldatzen. Entrenatzaile aldaketak ez du espero zen hobekuntzarik ekarri norabidea zuzentzeko. Jokalari berriak ere etorri dira, baina… Bizkaiko saskibaloiren erreferentzia nagusiak nortasuna eta norabidea galduta ditu. Ia aurtengoa gainditzen dugun!


John Sayles, Naomi Kawase, Bent Hamer, Raúl Ruiz eta Peter Mullan Sail Ofizialean | Okendo Zinema Taldea\nJohn Sayles, Naomi Kawase, Bent Hamer, Raúl Ruiz eta Peter Mullan Sail Ofizialean\nVictoria Galardi eta Daoud Aoulad-Syad zinemagileen azken lanak ere Donostian lehiatuko dira.\nNaomi Kawase, Ben Hamer, Peter Mullan eta Victoria Galardi zuzendariak lehendabizikoz lehiatuko dira Donostia Zinemaldian Urrezko Maskorra lortzearren, aldiz, John Sayles, Raúl Ruiz eta Daoud Aoulad-Syad berriz ere ariko dira lehian.\nNaomi Kawase japoniarrak Genpin aurkeztuko du. Kawasek Canneseko Urrezko Kamera lortu zuen Moe no Suzako (1997) lanari esker eta 2007an, Cannesen, Epaimahaiaren Sari Berezia jasotzen lehendabiziko emakumea izan zen Mogari no More filmarengatik.\nPeter Mullan zuzendari, gidoilari eta aktore britainiarra Neds, zuzendari gisa bere hirugarren filmarekin izango da lehian Donostian. Orphans, zuzendari bezala bere lehenengo luzemetraia, Venezia, Paris edo Gijoneko zinemaldietan saritua izan zen. Bere aurreko lanak, The Magdalene Sisters, bere bigarrengo filmak, 2002ko Veneziako Mostran Urrezko Lehoia irabazi zuen.\nBestalde, Raúl Ruiz, zinemagile beterano eta ospetsua, Donostiara itzuliko da Mistérios de Lisboa lana aurkeztera. Raul Ruizek nazioarteko zinemaldi garrantzitsu eta entzutetsuenetan parte hartu du: Donostian, 1994an Fado maior e menor filmarekin, lau aldiz Cannesen eta 2007an Berlineko zinemaldian karrera osoari Urrezko Hartza eman zioten.\nBent Hamer norvegiarrak ere lehiaketan parte hartuko du, 1995ean Canneseko Errealizadoreen Hamabostaldian, bere “opera prima” den Eggs aurkeztu zuena. Geroago, Salmer Fra Kjøkkset / Kitchen Stories filmarekin, nazioartean arrakasta eta 2003ko Seminciko Urrezko Galburua lortu ondoren Cannesko Un Certain Regard sailean parte hartu zuen 2007an. Bent Hamerrek Factotum aurkeztu zuen Zabaltegi Bereziak sailean 2006an eta “Sukar izoztua” atzerabegirakoan egon zireneko zuzendarietako bat izan zen. Home for Christmas lanarekin parte hartuko du Donostian.\nJohn Saylesi atzera begirakoa eskaini zion Zinemaldiak 1994an eta orain Donostiara itzuliko da Amigo aurkeztera. Laugarren aldiz lehiatuko da John Sayles Donostian, Men of War, Silver City eta Honeydripper aurkeztu ditu-eta lehenago. Azken horrekin 2007ko gidoi onenaren saria jaso zuen (Siete mesas de billar francés filmarekin batera).\nDaoud Aoulad-Syad marokoarra, 2004an Tarfaya filmarekin Donostian izan eta gero, La Mosquée, bere bosgarren filmarekin lehiatuko da. Filmaren ekoizlea Abderrahmane Sissako zinemagilea da, besteak beste, Waiting for Happiness (2002) Canneseko Un Certain Regard-en parte hartu eta Fipresci saria irabazi zuena eta Bamako (2006) Donostia Zinemaldiko Zabaltegi Perlak sailean parte hartu zuen filmen ekoizlea hain zuzen ere.\nArgentinaren ordezkari gisa Victoria Galardiren bigarren lana izango dugu, Cerro Bayo, Kutxa-Zuzendari Berriak sarirako hautagaia ere izango dena. Amorosa Soledad, Martín Carranzarekin batera zuzendutako lanak, Zinema Eraikitzen 13 ekimenean parte hartu zuen eta 2008an Zabaltegi-Zuzendari Berriak sailean lehiatu zen. Bertan Gazteriaren saria lortu zuen.\nFilm horiei gehitu behar zaizkie joan den astean jakitera emandako Espainiako lau filmak. Datozen egunetan jakinaraziko dira Zinemaldiaren Sail Ofiziala osatuko duten gainerako filmak.\nZuzendaria: José María de Orbe\nAntzezleak: Luis Pescador, Mikel Goenaga\nInor bizi ez den etxe zahar bat, etxeko zaindaria, herriko apaiza, espazioak, soinuak, argi-itzalak, denboraren joana. Etxeko zirrikitu ezkutuenetan istorio intimoak bezain kolektiboak ageri dira. Zinema filmaren fikzioaren barruan fantasma bilakatuko da. Kutxa-Zuzendari Berriak sarirako hautagaia.\nZuzendaria: John Sayles\nAntzezleak: Joel Torre, Garret Dillahunt, Chris Cooper, DJ Qualls, Rio Locsin, Ronnie Lazaro, Bembol Roco, Jemi Paratas\nAmigo filmak Rafael Dacanay du protagonista, Filipinetako Luzon uharteko inguru arrozgileko San Isidro auzoko burua, hain zuzen. Bere anaia Simón herriko gerrillako burua da, eta Espainiako Guardia Zibilari frontetik erretiratzeko eskatu dio. Hala, Rafaeli aginduko dio soldadu taldearen kapitaina eta Aita Hidalgo fraide espainiarra espetxeratzeko, gobernu iraultzailearen izenean. Baina Aguinaldo jeneralaren atzetik zihoazen AEBetako tropak iristean, ofizial espainiarra eta Hidalgo Aita askatu egingo dituzte, eta Ike Compton tenientearen agindupean dagoen soldatu taldea San Isidron geratuko da, auzoa «babesteko». Estatu Batuetako okupazio politikak «bihotz-buruetatik» «kontzentraziora» egin du bilakaera (hamletting deitu zioten bilakabide horri Vietnameko gerra garaian), eta Rafaelek amerikarren aurrean ez ezik, abertzale filipinarren aurrean ere erantzun beharko du, eta horrek, ondorio izugarriak ekarriko ditu.\nAntzezleak: Adriana Barraza, Inés Efron, Verónica Llinás, Nahuel Pérez Biscayart, Guillermo Arengo.\nEskiatzeko sasoia hurbil dago Patagoniako Cerro Bayoren magalean kokatutako herri batean, baina bertako bizimodu lasaia nahasi egingo da Juana Keller, familia bitxi bateko matriarka, bere buruaz beste egiten saiatu ondoren. Koman dagoen bitartean, bere alaba, suhi eta biloben bizitzak zeharo aldatuko dira eta bakoitzaren alderdi onenak eta txarrenak agerian jarriko dira. Amorosa Soledad, Galardik Martín Carranzarekin batera zuzendu zuen aurreko lanak, Zinema Eraikitzen 13 ekimenean parte hartu zuen, 2008ko Zabaltegi-Zuzendari Berriak sailean lehian izan zen eta Gazteriaren sariaren irabazle izendatu zuten. Kutxa-Zuzendari Berriak sarirako hautagaia da.\nZuzendaria: Judith Colell eta Jordi Cadena\nAntzezleak: Aina Clotet, Clàudia Pons, Lydia Zimmermann, Hans Richter, Jordi Gràcia, Pep Sais, Ramon Madaula, Mari Pau Pigem, Nausicaa Bonnin\nElisak hamaika urte egingo ditu udan, eta lazo urdinak dituen soineko zuri berria gustuko du.\nBaina gutxi falta da guztiak garrantzia izateari uzteko. Bere aitaren lagunak negar eragin dio, eta hara zer esango dion ondoren: «Negar egiteari uzten badiozu, zilarrezko eskumuturrekoa oparituko dizut».\nInortxo ere ez da jabetu zer gertatu den. Elisa harrituta antzean dago, baina besterik ez. Hamalau urte, lau hilabete eta hainbat egun igarotakoan, ordea, amari deituko dio izututa: «Lagundu! Sekulako gauza beldurgarria gogoratu dut». Judith Colell zuzendariaren hirugarren film luzea da; 2006an ere hartu zuen parte Zinemaldian 53 días de invierno filmarekin Zabaltegi-Zuzendari Berriak atalean. Jordi Cadena zuzendariak eta biak zuzendu duten lehen filma da. Cadenak Los Papeles de Aspern aurkeztu zuen Zinemaldiaren Sail Ofizialean 1991ean.\nZuzendaria: Naomi Kawase\nAntzezleak: Tadashi Yoshimura\nGenpin izenburuak Lao Tzu txinatar filosofoaren hitzak ditu oinarri: «Bailarako espiritua ez da inoiz hiltzen / Emakume misteriotsua izena du (genpin)».\nFilmean, Yoshimura Tadashi tokologoak erditzearen eta heriotzaren arteko harremanari buruz hausnartuko du, eta behaketaren ondorioz konturatuko da, gizaki gisa, mediku gisa baino gehiago, heriotza ukatzea bizitza bera ukatzea dela. Mundu honetara jaio den bizitza, jaiotzaren unean amaitzen den bizitza, jaio aurretik amaitzen den bizitza. Bizitzak ez dira eteten bizitza isolatuak bailiran, luzatu egiten dira espeziearen bitartez, eta jarraitu egiten dute.\nJaponian, urtaroen joan-etorriarekin, Naomi Kawase Yoshimura klinikan erditzear dauden emakumeen taldean sartuko da, baita 40 urtez erditze naturalaren arloan jardun den Yoshimura doktorearen munduan ere. Hortxe osatuko du, 16 mm-ko bere kamerarekin grabaturiko metrajea erabilita, film honen argumentua.\nZuzendaria: Óscar Aibar\nAntzezleak: Santiago Segura, Mercè Llorens, Álex Angulo, Enrique Villén, Jesús Guzmán, Manolo Solo, Itziar Aizpuru, Albert Vidal, Pep Sais\nBartzelona, 60ko hamarkada. Udaberria da, eta Vázquezek bete-betean gozatzen du bizitza. Berak sortutako pertsonaiek –las Hermanas Gilda, Anacleto, la Familia Cebolleta eta abar– sekulako arrakasta dute Bruguera argitaletxeko komikien artean. Hori horrela izanik, komikigile espainiarrak nahi duen guztia egiten duen nahi duenean; ez du ezertxo ere ordaintzen, gatz handiarekin egiten die ihes zorrei, nagusiei iseka eta iruzur egiten die eta behin eta berriz ezkonduko da, sekulako familia osatu arte. Baina, halako batean, argitaletxeko kontuak eramaten dituen gizon ilun batek ipiniko dio neurriko zapata. Ez da lan erraza izango: margolari bikainaren ustean, bizitza jaia da; gonbidatuta ez egonagatik ere, sartu beharreko jaia, hain zuzen.\nZuzendaria: Bent Hamer\nAntzezleak: Trond Fausa Aurvåg, Fridtjof Såheim, Nina Andresen Borud, Reidar Sørensen, Ingunn Beate Øyen, Joachim Calmeyer a.o.\nFikziozko Norvegiako Skogli herrian, pertsonaia talde baten bizitzak gurutzatu egingo dira hainbat istoriotan. Pertsonaiak adin eta gizarte klase askotakoak izango dira; umorea eta tragedia, samurtasuna eta etsipena tartekatuko dituzte, baina beti egongo dira barkatzeko eta itxaropena izateko prest. Istorioek bizikidetzaren gaia jorratzen dute hainbat alderditatik, eta maitasuna aztertzen dute, edozein adinetan eta fasetan dagoela ere, erditzetik heriotzara arte.\nHome for Christmas gabon-kanta modernoa da eta Levi Henriksen idazle norvegiarraren Bare mjuke pakker under treet kontakizun laburren bilduman dago oinarrituta.\nA JAMAÂ (MESKITA)\nZuzendaria: Daoud Aoulad-Syad\nAntzeleak: Abdelhadi Touhrach, Bouchra Hraich, Mustapha Tahah, Naceur Oujri, Salem Dabella\nNire azken filma Waiting for Pasolini filmatzeko, tokiko biztanleek lagatako lurretan eraiki genituen dekoratuak.\nDekoratuen artean, mezkita bat eraiki genuen Moharen lurretan eta jabea bera ere agertzen da filmean.\nFilmaketaren amaieran, taldeak herritik alde egingo du.\nHerriko biztanleek dekoratu guztiak deuseztatuko dituzte, mezkita izan ezik. Mezkita beetako errezatzeko gune bilakatu zen herritar guztientzat, eta, aldi berean, desastre bat Moharentzat.\nZuzendaria: Raúl Ruiz\nAntzezleak: Adriano Luz, Maria João Bastos, Ricardo Pereira, Clotilde Hesme, Léa Seydoux\n«Hamalau urte nituen, eta oraindik ez nekien nor nintzen ere...»\nMistérios de Lisboa filmak abenturaz eta ihesaldiz, kointzidentziaz eta ustekabez, sentimendu eta pasio bortitzez, mendekuz eta amodiozko abenturez beteriko zurrunbiloan murgilduko gaitu, guztia Portugaletik Frantziara, Italiara eta Brasileraino eramango gaituen bidaia rapsodikoaren barruan.\nIntrigaz eta nortasun ezkutuz jantzitako Lisboa honetan, pertsonaia multzo bat aurkituko dugu, modu batean edo bestean, umezurtz-etxe batean dagoen Pedro de Silvaren patuari lotuta dagoena. Aristokrata libertinoen leinu batetik datorren aita Dinis, azkenean, justiziaren heroi defendatzaile bilakatuko dena; jeloskortasunak erotuta, mendeku bila dabilen kondesa; negozio gizon arrakastatsu bat, isilpean pirata odolzale gisa aberastu zena; pertsonaia horien eta gehiagoren bizitzak elkarren artean gurutzatuko dira XIX. mendean kokaturiko istorio honetan, pertsonaia nagusiaren egiazko nortasunaren bila.\nErresuma Batua - Frantzia - Italia\nZuzendaria: Peter Mullan\nAntzezleak: Steven Robertson, Martin Bell, Marcus Nash\nOraintxe jakingo duzu zer den NED madarikatu bat!\nGlasgow, 1973. John McGill bigarren hezkuntzan sartzear dago. Mutiko azkarra da, sentikorra eta ikasteko gogo handia du, baina guztia kontran dauka. Bere familia oso behartsua da, eta aita benetan gorroto du, mozkorra eta zakarra baita. Irakasleak ere bere aurka ditu hasiera-hasieratik eta anaia zaharrena Bennyk eginiko «bekatuengatik» zigortzen dute. Ned taldeak, ingelesez Non Educated Delinquent edo heziketarik gabeko delinkuenteak esan nahi du. Mutil gaiztoak dira, armatuak eta harroputzak: droga merkeak, glam rocka, sexua, indarkeria eta adiskidetasuna. Bertako munstroak eta heroiak. Bennyren ospeak babesten du anaia. Beldurrez, saminez eta amorruz beterik, Johnek erabaki bat hartuko du. Inork ez badio aukerarik eman nahi, doazela guztiak pikutara! Kaleko bizitza basatian sartuko da. Amorruak eta frustrazioak gero eta urrunago eramango dute, hutsik dagoen horma baten aurrean bakarrik geratzen den arte. Ez dago etorkizunik. Eta orduan, askatzeko aukera ustekabeko eta zoragarri bat agertuko zaio aurrean. Zuzendariaren aurreko lanak, The Magdalene Sisters, 2002ko Veneziako Mostran Urrezko Lehoia irabazi zuen.\nZuzendaria: Agustí Villaronga\nAntzezleak: Francesc Colomer, Marina Comas, Nora Navas, Roger Casamajor, Laia Marull, Eduard Fernández, Sergi López.\nKataluniako landa inguruetan, gerra osteko urte latzetan, galtzaileen aldean dagoen Andreu haurrak aita-semeak aurkituko ditu hilik basoan. Agintariek haurraren aitari egotzi nahiko diote aita-semeen heriotza, baina haurra, aitari laguntzeko, nork hil zituen jakiten saiatuko da. Ibilbide horretan, Andreuri kontzientzia morala sortuko zaio gezurrez jositako helduen munduaren aurrean. Bizirik irauteko, bere sustraiei traizio egingo die, eta halaxe ezagutuko du barruan duen munstroa. Agustí Villaronga zuzendariak lehendik ere hartu du parte Donostia Zinemaldian Tras el Cristal (Zabaltegi-Zuzendari Berriak, 1986) eta Aro Tolbukhin (Sail Ofiziala, 2002) filmekin.\nEspañol | Tags: Zinemaldia\n68. Donostiako Zinemaldia\n68. Donostiako Zinemaldiaren berriak\nOtra ronda (Druk) (J.B.G.A.)\nSelect ratingBotua ezereztatuPobreaOndoBikainHandiaMaisu lana\nCrock of Gold Bebiendo con Shane MacGowan (J.B.G.A.)\nZure botua: Ezer ez Batez bestekoa: 5 (Boto 1)\nCaminho Longe (J.B.G.A.)\nNon Dago Mikel? (J.B.G.A.)


Hauteskunde mahaiko 1.006 kide berri aukeratu dituzte Gasteizen; 2019ko apirilak\nHauteskundeak apirilaren 28an\nSan Prudentzio efektua: Mahaiko 1.006 kide berri aukeratu dituzte Gasteizen\nAzken eguneratzea: 2019/04/09 18:18 (UTC+2)\nApirilaren 1ean 2.781 pertsona zozketa bidez hautatu zituen Udalak, baina Hauteskunde-batzordeak pertsona askoren alegazioak onartu ditu.\nSan Prudentzio jaia. EiTBko bideo batetik ateratako irudia\nPosta bidezko boto eskaerak % 333 egin du gora Araban, sanprudentzioen eraginez\nApirilaren 28ko hauteskunde orokorretan mahaiak osatzeko aukeratu dituztela jakinaraziko die Gasteizko Udalak 1.006 herritarri astearte honetatik ostiralera bitartean; izan ere, lehen hautaketako hainbat pertsonak alegazioak aurkeztu zituzten, eta Hauteskunde-batzordeak onartu ditu.\nApirilaren 1ean Udalak 2.781 pertsona zozketa bidez aukeratu zituen 309 mahaiak osatzeko. Erabakiaren berri emateko lehen prozesuari hasiera eman zion Udalak, eta ezin izan zen pertsona guztiekin harremanetan jarri.\nGainera, mahaiko kideak izan behar zirenek alegazioak aurkezteko epe bat izan dute, eta horietako asko onartu ditu Hauteskunde-batzordeak.\nHorrela, Hauteskunde-batzordeak 1.006 jakinarazpen berri egiteko eskatu dio Udalari, hauteskunde mahaien osaketa bermatzeko, Udalak azaldu duenez.\nHonenbestez, aurreneko deialdian aukeratutako mahaiko kideen 1.006 alegazio onartu dituzte, edo Udaltzaingoak ez zuen jakinarazpenik entregatzea lortu.\nDatu pertsonalen konfidentzialtasuna blindatzeko, Udalak ez du izenen zerrendarik argitaratuko. Ondorioz, aukeratuak izan diren ala ez jakiteko, pertsona interesdunek auzoko udal-bulegoetara jo beharko dute ostegunetik aurrera.\nPedro Sanchez Espainiako gobernuburuak hauteskundeen eguna iragarri baino lehen bidaia kontrataturik izatea mahaitik libratzeko arrazoietako bat izan daiteke. Aurten faktore erabakigarria da Araban; izan ere, bost eguneko zubi bat izatea posible da lurralde historiko horretan, kasu batzuetan Pazko astearekin lotuz.\nSan Prudentzio jaia (apirilak 28) igandea da, eta apirilaren 29ra atzeratzea erabaki dute. Arabar askok zubi luzeaz gozatzeko aukera izango dute, Maiatzaren Leheneko jaieguna barne.\nSan Prudentzion beste toki batzuetara joateko ohitura dute Arabako familia ugarik. Horrek eragin du alegazioen gorakada hauteskunde mahaiko kide ez izateko, baita posta bidez botoa emateko eskaerak gora egitea ere; izan ere, arabar asko kanpoan izango dira hauteskunde egunean.


Zer da software librea? - Software Askea Jakintza ikastolan\nSoftware librearen inguruan badago uste ez oso zuzen bat, software librea doako softwarea dela, hain zuzen. Horrek ez du zertan horrela izan behar, nahiz eta normalean doan banatzen den edo banaketa-prezio murritz bat jartzen zaion, baina ez da derrigorrezkoa. Beraz, ez dira nahastu behar software librea eta doako softwarea kontzeptuak. Izan ere, badira hainbat software doan banatzen direnak baina libreak ez direnak. Horiei freeware deitzen zaie. Softwarea aldatu eta birbanatzeko baimenik ez badu ematen, ezin zaio librea deitu.\nBestetik, software librea ez da "Domeinu publikoko software"-arekin nahastu behar. Azken honek ez du lizentzia beharrik bere esplotazio eskubideak gizateria guztiarentzat baitira, denei berdintasunez dagokielako. Edozeinek erabil dezake, beti ere legezko helburuarekin eta egile originala jarriz. Software mota honetan egileak softwarea gizateriari donatzen dio edo egile eskubideak agortu direla eta (normalean hil eta 70 urte pasata), softwarea gizateriarena izatera pasatzen da. Baina egileak softwarearen erabilera baldintzatzen badu lizentzia bat jarriz, nahiz eta hau oso ahula izan, ezinezkoa izango da domeinu publikokoa izatea.\nSoftware librearen lehen definizio formala Richard Stallmanek bultzaturiko Free Software Foundation (FSF) erakundeak eman zuen 1986an. Horixe da gaur egun oraindik indarrean dena. Definizio horren arabera software bat librea dela kontsidera daiteke baldin eta softwarea eskuratzen duen erabiltzaileak ondorengoak gauzatzeko askatasuna baldin badu:\nPrograma edozein helbururekin erabiltzeko (pribatua, hezigarria, publikoa, merkatala, militarra, etab.) askatasuna\nPrograma aztertu eta moldatzeko (horretarako iturri kodera sarrera beharrezkoa da) askatasuna\nAuzotarrari edo edozeini laguntzeko programa kopiatzeko askatasuna\nPrograma hobetzea eta hobekuntza horiek argitaratzeko askatasuna\n90. hamarkadan beste erakunde batzuek euren definizio propioak eman zituzten baina guztiek FSFek emandakoaren izpiritu berberari jarraitzen diote. Aipagarriena Open Source Initiative erakundeak 1996. urtean emandakoa. Kodearen lizentziak direla eta egon zitekeen nahasketa saihesteko, software baten kodea irekia (Open Source) dela kontsideratzeko, honek bete behar dituen hamar premisa zehaztu zituen Open Source Declaration izeneko dokumentuan. Horrela, "Open source" eta "Free software"-aren arteko ezberdintasuna honetan datza: bigarrenak libertatearen aspektu etiko eta filosofikoak hartzen ditu kontuan; lehenak, aldiz, aspektu teknikoan oinarritzen da bakarrik. Argiago esateko:\nSoftware askearen mugimenduaren argudioak alderdi etikoari heltzen diote (erabili behar duzu etikoa eta morala delako)\nOpensource mugimenduaren argudioak, berriz, alderdi pragmatikoari heltzen diote (erabili behar duzu onura jakin batzuk eskuratuko dituzulako)\nAntzeko kontzeptuei erreferentzia egiten dien terminoak elkartzeko saialdian, "FLOSS" terminoaren erabilera zabaltzen ari da "Free-Libre-Open Source Software" esanahiarekin eta zeharka, ekoitzi eta sostengatzen duen komunitateari erreferentzia eginez.\nSoftware librea/ez-librea eta lizentzia kontuen inguruan saltsa handia dago eta askotan konplikatua izaten da ulertzea zer dagoen software bakoitzaren lizentziaren atzean. Gai hau zertxobait argitzeko interesgarria izan daiteke GNU erakundeak ematen dituen azalpenak patxadaz irakurtzea.\nZibergela - Software librea\nWikipedia - Software librea\nWikipedia - Free software


Udalerriko ekonomia indartzeko 5.000 euro bideratuko ditu Barrikako Udalak - Barrika - Hiruka.eus\nUdalerriko ekonomia indartzeko 5.000 euro bideratuko ditu Barrikako Udalak\nErredakzioa 2020-07-06 13:14\nCOVID-19ari aurre egiteko alarma egoeraren ondorioz eten diren edo larriki kaltetu diren jardueren zuzeneko galera ekonomikoaren egoera arintzeko diru-laguntzak onartu ditu Barrikako Udalak. Laguntzok udalerriko enpresa eta merkatarientzako izango dira. Roberto Muñoz Barrikako alkateak adierazi duenez, “alarma egoerak eragindako geldialdiak kaltetutako sektore bati laguntzeko unea da; hori dela eta, 5.000 euro bideratuko ditugu gure herrian beharra duten autonomo eta saltokientzat, jarduerari berriro ekiteko aukera izan dezaten”.\nBarrikako Udalak 5.000 euroko kreditua onartu du, aurrekontu-aldaketen bidez eguneratzeko aukera alde batera utzi gabe, eta diru-laguntza eta pertsona bakoitzeko gehienez 500 euro jaso ahal izango dira. Barrikan txikizkako edo ostalaritzako merkataritza-jarduera bat garatzen duten pertsona fisiko edo juridikoek eta autonomoek eskatu ahal izango dute laguntza, baldin eta honako baldintza hauek betetzen badituzte: COVID-19aren ondorioz beren jarduera derrigor eten behar izana, zerga-egoitza udalerrian izatea, eta EJZn alta emanda egotea baztertuta ez dagoen enpresa- edo lanbide-jarduera batean. Gainera, legez eratuta eta dagozkien erregistroetan izena emanda egon behar dute.\nAutonomoen kasuan, hauexek dira baldintzak: alarma egoera deklaratzen den egunean afiliatuta eta alta emanda egotea, establezimendua 2020ko martxoaren 14a baino lehen irekitzeko lizentzia izatea, eta, pertsona juridikoen kasuan, deialdiko baldintzak betetzen ez dituzten enpresek zuzenean edo zeharka % 25eko partaidetza ez izatea. Azpimarratu beharra dago laguntza-eskaera bakarra aurkez daitekeela pertsona fisiko, sozietate zibil edo ondasun-erkidego bakoitzeko.\nInteresa duen orok eskatu ahalko du laguntza, laburpena BAOren deialdian aurkeztu ondoren, 946 771 062 telefonoaren bidez edo adm@barrika.eus helbide elektronikoan.


Batzar Nagusietako giza eskubideen batzordean Mari Jose Malinak Laikotasunaren izenean egindako aurkezpena – Laikotasuna | Colectivo por la laicidad de Gipuzkoa\nBatzar Nagusietako giza eskubideen batzordean Mari Jose Malinak Laikotasunaren izenean egindako aurkezpena\nadmin Posted on 14 maiatza, 2017 Posted in Hiritartasun laikoa\nLaikotasuna- Colectivo por la laicidad izenean gatozkizue.\nFededun eta fedegabeko pertsonak gara partaideak; gure helburua inguruan laikotasuna hedatu eta estatua eta elizaren benetako banaketa lortu arte gure politikariak estutzea da.\nEstatua eta eliza banatzea ezin bestekoa dela uste duten pertsonen topa eta eztabaida gunea izan nahi du, gizartearen osasun demokratikoa eta giza eskubideak bermatzeko bereizketa hau beharrezkoa dela uste dutenena, bereziki emakumeen eta gutxiengo sexualen eskubideak, kontuan izanik eliza katolikoak hauek urratzeko duen esku sartzeko joera eta.\nTalde honetan laikotasunaren alde eta bestelako lanetan ari ginen hainbat pertsona bildu gara.\nAlde batetik feminismoan lan egin dugun emakumeak.\nBere sorkuntzatik laikotasuna feminismoaren errebindikazioa izan da, aitzinean esan lez, erlijio guztiak aritu baitira esparru publiko eta politikoak kontrolatu nahian, gehienetan emakumeen eskubideen aurka.\nEz dugu gogoratzea besterik zein den erlijioen ikusmoldea gizarteari buruz, gizarte patriarkala zeinetan emakumea gizasemearen osagaia baizik ez den.\nBeste alde hezkuntzan lan egiten duten pertsonak. Aspaldikoa bada ere eskola publikoa eta laikoaren eskaera, azken garaietan asmoa hau suspertu da ikusirik eliza katolikoaren boterea hezkuntza antolaketa eta curriculuma osatzeko garaian.\nLaikotasuna, demokraziaren aldeko apustua.\nHistorikoki demokrazia ororen oinarrian laikotasuna dago, pentsamendu askatasunari, herritar guztiak eskubide eta betebehar berak izateari, beraz ideiez diskriminatua ez izateari lotuta.\nIturburua ilustrazioko filosofoetan datza eta Frantziako Iraultzaren garaian osatu zen. Garai hartan politika sekularizatu eta ukatzen da Jainkoa dela botere iturria. Herri subiranotasunak garbi uzten du botere iturri bakarra herritarren nahia dela.\nFrantziako Iraultzan Europan lehen aldiz Giza Eskubideak aldarrikatzen dira, eta honekin batera fede askatasuna eta sinesmena norberaren arazo pertsonala dela agerian uzten da.\nEstatua eta bere erakundeen laikotasuna batu eta banatzen gaituenari buruzko hitzarmena da.\nDemokrazian herritarrek adosten dute lege arloa eta bertan zalantzarik gabe utzi behar da zer den denon arte erabaki beharra (denona dena) eta zer den norberarena, esaterako fedea eta hortik eratorritako arau eta erakundeak.\nLege esparruan ez da argi egon behar da estatua eta bestelako erakundeen, zein fededunak, agnostikoak ala ateoak, arteko banaketa eta estatuaren neutraltasuna edozeinekiko.\nGuztiona den esparrua gordetzeko laikotasuna erakunde publikoen ( denona, publikoa dena kudeatu behar dutenak) neutraltasunaren alde dago sineste erakundeen aurrean.\nBere helburua giza eskubideen oinarria diren bakea eta errespetua sustatzeko beharrezkoa den lege eta politika egoera bultzatzea da.\nErlijioa bezain barruko gaiaren gainetik guztion berdintasuna bermatzen du. Arreta bera jarriko dela pertsona orotan bere sinesteak alde batera utzita. Balio filosofiko, moral eta erlijiori lotutakoen arteko bizikidetza babesten du, egunetik egunera kultur anitzagoa den mundu honetan erlijio komunitateen bakezko lotura ziurtatzen du.\nLaikotasuna estatua antolatzeko oinarrizko zimenduetako bat dat eta bi hatsarretan finkatzen da: kontzientzia askatasuna eta herritarren berdintasuna.\nAipatu dugun bezala, demokraziaren funts etikoak diren bi printzipio horiek, laikotasunarekin bermatzen dira.\nEspainiar estatuan, 1812.go konstituzioa ezabatu ondoren “ezpata, tronu eta aldarearen arteko lotura” ezartzen da. Lotura hau mantentzen da (bi errepubliken tarte txikiak salbu) frankismoa arte, non elizarekin lotura sendotua ere izango den.\nTrantsizioan, guztiori jo zigun amnesiaren eraginez, Vatikanoarekin sinatu zien hitzarmenak, Francok 1953 adostutakoak eguneratzea besterik ez dira.\n1978ko konstituzioak Espainia estatu akonfesionala dela dio, era anbiguoan, zeren gero eliza katolikoarekin harreman bereziak baieztatzen ditu, 1979ean sinatu ziren akordioetan gauzatzen direnak.\nOndorioz eliza katolikoak abantaila bereziak ditu, erakunde publikoetan eskua sartuz, erakunde zibilak eta erlijiozkoak arteko banaketa garbi ez gauzatzeak eragin ditu egora eta joera nahasiak eta gainera zerga paradisu batean dago.\nEz ditu aitortu behar bere ondasunak, ez diru sarrerak, ez dagozkion zergak ordaindu behar, denon diruz ordaintzen zaio, zergen bidez orok ordaintzen dugun diruz.\nEsan lez Laikotasunaren helburua eliza eta erakunde publikoen arteko benetako banaketa da eta horretarako hainbat arlotan lanean ari gata, beste hainbat elkarteekin batera.\nIrakaskuntzan, euskal eskola publikoa eta laikoa lortze arren.\nEdozein erlijioak izan ditzakeen edozein zerga abantaila ezabatua izateko lan egiten dugu, gure kasuan bereziki eliza katolikoak.\n1979ean sinatutako akordio ekonomikoen ondorioz Estatu Espainiarrak eliza katolikoari PFEZaren jasotzen duen zati bat ordaintzen dio. Gu guztiok ordaintzen dugun zergen bidez, katolikoak izan ala ez, fededunak ala ez, edo beste edozein beste sinestekoak, garbi utziz eliza eta estatua banatu behar direla gizarte demokratikoa eta askotarikoa izateko.\nJasan ditugun eta oraindaino irauten duten krisi garai hauek oraindik garbiago uzten dute eliza katolikoaren bidegabeko abantaila egoera.\nPFEZaren aitorpenean elizaren laukitxoan jartzen diren “x”k direla eta 251 miloi euro jasotzen ditu urtero.\nApezpiku Batzarrak berak argitaratutako txostenean (txosten iluna eta kontu auzitegiari aurkeztu behar ez zaiona) erakunde publikoetatik urtean 251miloi jasotzen dituzte PFEZen emaitza.\nBitxia bada ere, hautatik, eta bere propaganda sinetsi nahi digunaren aurka, oso gutxi da Caritas ordaintzeko erabiltzen dena. Jasotakoaren %81 gurtza eta apaiztegia mantentzeko, urtean zehar antolatzen dituen hainbat ekinaldiak eta 13TV eusteko erabiltzen da.\nGizarte Helburu laukitxoa markatuz gero beste 120 miloi jasotzen ditu, ideal katolikoei atxikitako fundazio, elkarte eta GKEn bidez.\nKontuan izan behar da hau ez da eliza katolikoaren diru iturri bakarra. Dirua jasotzen du eritegiko kapilau, indar armatuetakoak etab.aren bidez, arte ondarea mantentzeko jasotzen dituzten diru laguntzak, lur publikoa lagatzea…\nLan arlo honetan (elizaren zerga abantailen amaiera) gure elkarteak bai Batzar Nagusietara bai Diputazioari aurkeztu die behin baino gehiagotan honoko eskari hauek:\nPFEZ inprimakitik kentzeko bi laukitxoak kentzeko, bai elizarena bai “bestelako gizarte helburuena”\nOgasun publikora denok gure diru sarreren arabera berdintasunean ordaindu beharko genuke baino eliza katolikoaren laukitxoan “x” jartzen dutenak bere ekarpena %7n murrizten dute.\nEra berean gizarte helburuen laukitxoa ere kentzea eskatzen dugu, ezen gure ustetan alde batetik elizaren laukitxoa jarraitzeko zurigarri fin bat da eta beste aldetik laukitxoaren diruak askotan eliza beraren edo bere adiskide diren elkarteen eskuetan amaitzen dute.\nGainera ez zaigu uzten erabakitzen ze gizarte elkarteari eman diogun gure dirua.\nEta azkenik uste dugulako gizarte laguntzak zerga aitorpena egiten dugunen borondate onaren menpe egon behar duenik baizik eta administrazio publikoaren ezinbesteko zeregina dela herri eta lurralde barrutietan ondo antolatutako babesa ematea.\nGizarte babesa administrazio publikoaren ardura da eta ezin da utzi edozein elkartearen eskuetan.\nZati behartsuenei laguntza ematea aurrekontu publikotik atera behar da, zeren gizarte helburuak hain garrantzitsuak dira ezen Legebiltzarrean finkatu beharko litzateke eta administrazioaren zereginen atal bat izan.\nGogoratu behar dugu , Gernikako estatutuan jasotzen diren, Kontzertu Ekonomikoekin zerga eskumen ia osoak ditugula. Zuek, Batzar Nagusiak, eta Diputazioak erabakitzen duzue gure lurraldeko zerga sistema.\nDena den ulertzen dugu Gipuzkoako diputazioko PFEZ inprimakietan jartzen diren “x”k erabilgarritasun estatistikoa soilik duela, kontuan izanik kontzertu ekonomikoa dela eta Eusko Jaurlaritza dela gobernu zentralari dirua ematen diona eliza ordaintzeko, kupoaren bidez.\nGuzti honengatik eskatzen dugu\nEspainiar gobernua konkordatuaren menpe jarraitzen duen bitartean, hartu daitezela beharrezko neurriak eliza katolikoari lagundu nahi dioten kristauak guztiok ordaintzen ditugun zerga arruntetik at egin dezatela, beti ere ahaztu gabe azken helburua elizak bere burua eustea dela.\nEskubide osoarekin Eliza Katolikoa diruz zaindu nahi dutenak, administrazioari guztiok ordaintzen dizkiogun zergetatik kanpo egin dezatela; gure zergak gizarte osoaren gastuak (hezkuntza, osasun arloa…) ordaintzeko izan behar dira.\nOsteratzean demokraziaren oinarrizko funtsetako bat zapaltzen ariko ginateke, gastu publikoak ordaintzeko beharrezkoa den diruaren ekarpen berdintasuna.\nEdozein erlijio erakundeen zorrak erlijio horretako pertsonak edo erlijio gustukoa duten adiskideak bere borondatez ordaindu beharko lituzkete.\nBeste alde, pertsona anitz langabezian daudenean, gizarte eskubide zerbitzu murriztu eta txirotasuna gora egiten ari den eta zerbait zerga ere gora egiten duen garai honetan eliza katolikoaren zerga salbuespenak biztanleriarentzat eta justizia demokratikorako iraina besterik ez dira.\nVatikano eta Espainiar Estatuaren arteko hitzarmenak ondasun higiezinen gaineko zergen salbuespen osoa eta betirako ezartzen dute, eta beste horrenbeste beste zenbat zergekin: ondarearena, elkarteena eta beste hainbat…\nElizak, ondasun higiezina gehien dituen erakunde pribatua izanik ere ez du OHZ ordaintzen.\nElizaren zerga salbuespen hori dela eta udalek ez dituzten jasotzen tokatzen zaien diru oro, beste guztiok ordaindu behar duguna. Gizarte eta ekonomi larrialdi honetan iseka larria da herritarrei udal zerga garestitzea eta onibar gehiena dituen jabeak ezer ez ematea.\nGuzti horrengatik behin baino gehiagotan eskatu diogu Batzar Nagusiei alda dezala beharrezkoak diren foru arauak nahi duten udalek elizari bere izenean jarrita dituen ondasunen OHZ (Ondasun Higiezinen Zerga, bai landetakoa bai kaletarra) kobratu diezaioten, baita ere bere menpeko elkarte, eskola eta proselitismo gunei ere.\nBaita ere eskatzen dizuegu udalei galdegiteko bere lurretan elizak dituzten ondasunen, naiz landetakoak naiz kaletarrak, errolda egiteko.\nEta, jakina! Beti eskatuko diogu erakunde honi argi eta garbi jarri dadila egungo Konkordatuaren ezabapen eta eliza/estatuaren arteko banaketaren alde epelkeriak alde batera utzita.\nBaino oinarri orokorren aldarrikapenetik, beharrezkoak hauek ere, haratago Batzar Nagusiei galdegiten diegu erabil ditzala bere ahalmen guztiak egora diskriminatzaileak kendu administrazio laikoan aurrera egiteko.\nErakunde publikoen lanetako bat, herritarrentzat iraina diren, egoera berezi hauek ezeztatzea da, eta berdintasun printzipioa bermatzea.\nHau da gure lanetako beste esparrua, zuzenean edo inmatrikulazioez Elizak lapurtutako ondareak berreskuratzeko sortu diren herri ekimenak babestuz.\n1946ko lege hipotekarioak (arau hipotekarioaren 206 eta 304 artikuluak) eliza katolikoa eta administrazio publikoa parekatzen zituen, Jabetza Erregistroan bere izenean ondare higiezinak jartzeko orduan, jabego herren inolako frogarik azaldu beharrik gabe. Herritar arrunt batek mota guztietako papera eta lekukoak erakutsi behar dituenean elizak ez du ezer aurkeztu beharrik.\nBigarrenak gotzainei notarioek ahalmen berak ematen zizkien, horrela apezpiku batek erregistroan oraindik izendatu gabeko edozein ondasun elizarena zela baieztatu zezakeen besterik gabe (Hau da gotzainak eta notarioak bat egiten zituen).\nHorrela erregistroan lehen aldiz idatzi dira elizaren izenean( inmatrikulatu dira) bere benatako jabeak direla argi erakutsi gabe, apezpikuaren baieztapen soilarekin) berez denonak diren milaka ondasun estatu osoan, askotan, garrantzi artistiko eta historiko itzela dutenak.\n1998nean Aznarren garaiko lege hipotekarioaren berrikuntzak gauzak okerrago jarri zituen errezo lekuak ere inmatrikulatzeko eskubidea ematen zien eta.\nOrdu arte ezinezkoa zen, alde batetik leku horiek betidanik eta berez herriarenak bezala jotzen zirelako eta baita ere 1931ko lege batek espainiar tenplu katoliko nagusienak estatuarenak egin zituelako.\nEta horrela jorratu zen “ondasun higiezinen historiako eskandalu nagusiena” deitu dena. Ez dituzte inmatrikulatzen elizak soilik, baselizak, etxeak, hilerriak, baratzak, larreak eta abar luze bat betidanik denonenak jotzen zirenak eta beraz jabetza erregistroan idatzi gabe zeudenak.\nHorrela jarraitu zuen. Maraino Rajoyk, herri presioaren ondorioz, lege hipotekarioa aldatu zuen arte. Bereizketak kendu zituen baino urte betebehar izan zen legea betetzen hasteko eta ez zuen inolako atzerako eraginik gabe.\nLapurreta hau nolako izan hobeto ulertzeko inguruko kasu bat aztertuko dugu, Eskoriatza (43 inmatrikulazio)\nElizak bere izenean jarri ditu:\n1981ean: etxe 1, 2 eliz eta baseliza 1\n1982ean: etxe 1 eta baratza 1\n1984ean: enparantza 1, baseliza 1 eta bi larre\n1986ean: 5 eliz, 2 etxe, baratza 1, bi larre, 5 baseliza, 2 hilerri eta 3 baso\n1990ean: eliz 1, 2 baratza, 2 etxe, larre 1, hilerri 1 eta 3 baseliza.\n2007ean gai alerta jo eta gai hau jorratzen hasten dira hainbat jakitun eta Nafarroan sortu zen lehen herri ekimena ebatsitakoa berreskuratzeko.\nEta erakunde publikoei eskatzen zaie inmatrikulatutako ondareen zerrenda argitaratu dezaten, zeren, gainera, egun ez dugu inmatrikulatutakoaren zerrenda publikorik.\nJakina da, Lege Biltzarrak 1978 geroztik egindako inmatrikulazioen zerrenda eskatzeko proposamena egin dute.\nHorrela Jabetza Erregistroak Euskal Biltzarrera bidali zuten (2015) EAEn Elizak 1978tik aurrera bere izenean jarri dituen ondasunen zerrenda.\nBeraz badakigu Gipuzkoan 379 izan direla, Bizkaian 74 eta Araban 68.\nGai honetan lan egiten duten taldeak estatu osoan sortu eta hedatzen dira, ondorioz Kordobako meskitaren kasu (30etan inmatrikulatuak) eskandalagarriak ezagunak egiten dira, edo eta Sevillako katedrala, Giralda\nEsan lez nafarrek izan ziren lan honetan hasi zinenak baino orain dela gutxi lan honetan ari diren/garen talde guztiek batzen gaituen koordinadora estatu osokoa gauzatu da.\nEuskal Erkidego Autonomoan ere badago arreta berezia gai honetan eta Erkidegoko Ondasunaren Babeserako Elkartea sortzeko hainbat bilera egin dira, naiz eta egun oraindik ez egon zeharo osatua.\nAlde horretatik Batzar Nagusiei proposatu nahi genieke gaiari buruzko batzordea sortzea, batetik elizak gure lurretan inmatrikulatu dituen ondasunen datu zehatzak lortzeko (gogoratzen dugu Lege Biltzarrak lortutakoan 379 adierazten dira eta bat ere ez Donostian) eta bestetik bere ondasuna berreskuratu nahi duten udalei babesa juridikoa eta laguntza emateko.\nAzken egun hauetan, gainera, jakin dugu bere ondasuna berreskuratu nahi duten udalentzat pozgarria den berria.\nEpailetzak Zaragozako udalak ondasun bateko (katedralaz ari gara) nagusitasuna eskatzeko duen eskubidea onartu dio. Honek administrazioak, eta batez ere udalerriek, elizak jabetutako ondasun publikoei buruzko auziak aurkezteko eskubidea onartu eta bultzatzen du.\nEsan bezala lan esparru honetan ere ahal duguna egiten dugu , herriari ostutako ondasunak berreskuratzeko sortu diren ekimenak babestu eta bultzatuz ezen uste dugu hau ere abantailen aurka eta demokraziaren aldeko borroka ere badela.\nMaria Jose Molina (Laikotasunaren izenean).\nPS: EAJ eta EASk aurka bozkatu zuten, beraz ez zuen aurrera jarraitu\nPrevious Post is ‹ Almeriako erlijo irakaslearen auzia 16 urte beranduago\nNext Post is Epaitegiak bermatzen du udalen eskubidea katedralen jabetza berreskuratzeko ›


Marsainvilliers - Wikipedia, entziklopedia askea.\n48°13′17″N 2°17′04″E / 48.2214°N 2.2844°E / 48.2214; 2.284448°13′17″N 2°17′04″E / 48.2214°N 2.2844°E / 48.2214; 2.2844\nRamoulu, Pithiviers, Bondaroy, Engenville, Estouy eta Pithiviers-le-Vieil\n144 (%48) 153 (%51)\nMarsainvilliers Frantziako udalerria da, Loiret departamenduan dagoena, Erdialdea-Loira Harana eskualdean. 2013an 277 biztanle zituen.\n2007an Marsainvilliers udalerrian erroldatutako biztanleak 277 ziren. Familiak 102 ziren, horien artean 28 pertsona bakarrekoak ziren (12 bakarrik bizi ziren gizonak eta 16 bakarrik bizi ziren emakumeak), 23 seme-alabarik gabeko familiak ziren, 47 seme-alabak dituzten bikoteak ziren eta 4 seme-alabak dituzten guraso-bakarreko familiak ziren.\n2007an 123 etxebizitza zeuden, 105 familiaren etxebizitza nagusia ziren, 11 bigarren erresidentzia ziren eta 7 hutsik zeuden. Etxebizitza guzti hauek 123etxeak ziren. 105 etxebizitza nagusietatik 84 bere jabearen bizilekua ziren, 18 alokairuan okupaturik zeuden eta 3 doan lagata zeuden; 5 etxek bi gela zituzten, 11 etxek hiru zituzten, 24 etxek lau zituzten eta 65 etxek bost zituzten. 81 etxek euren parking plaza propioa zuten azpian. 40 etxetan ibilgailu bat zegoen eta 56 etxetan bat baino gehiago zituzten.\nMarsainvilliers udalerriko biztanleria-piramidea 2009an .\n2007an lan egiteko adina zuten pertsonak 184 ziren, horien artean 132 aktiboak ziren eta 52 inaktiboak ziren. 132 pertsona aktiboetatik 126 lanean zeuden (74 gizon eta 52 emakume) eta 6 langabezian zeuden (3 gizon eta 3 emakume). 52 pertsona inaktiboetatik 16 erretiraturik zeuden, 20 ikasten zeuden eta 16 "bestelako inaktibo" gisa sailkaturik zeuden.\n2009an Marsainvilliers udalerrian 104 unitate fiskal zeuden, 287,5 pertsonek osaturik. Pertsona bakoitzeko diru-sarrera fiskalaren mediana urteko 18.986 euro zen.\n2000. urtean Marsainvilliers udalerrian 10 nekazaritza-ustiategi zeuden.\nBNF: 15260590m (data)\nOrriaren azken aldaketa: 19 abendua 2021, 23:11.


Mapa - Euskal Mitologiaren Ataria\nVer Euskal Herriko mapa mitologikoa en un mapa más grande\n1 ANBOTOKO MARIREN HAITZULOA\n2 SUPELEGOR HAITZULOA\n3 BALTZOLA HAITZULOA\n4 LEZAO HAITZULOA\n5 HARPEKO SAINDUA HAITZULOA\n6 ZUGARRAMURDIKO LEZEA\n7 SAN PEDRO (ELKANO) ERMITA\n9 SORGINETXE TRIKUHARRIA\n10 MARIZULO HAITZULOA\n11 SARAKO LEZEA\n12 OKINAKO OSINA\n13 PUTTERRI MENDIA\n17 HERPEA HAITZULOA\n18 AZALEGI HAITZULOA\n19 XALBATORE ERMITA\n21 ITURRANDUZKO PRESA\n22 OGOÑO MENDIA\n23 ABAUNTZAKO LAMINZULO\n24 TARTALOETXE SAADAR\nANBOTOKO MARIREN HAITZULOA\nMari euskal mitologiako jainkosa nagusia da, Ama Lurraren irudikapen gizatiarra, izadiaren eta bertako elementu guztien nagusia. Hainbat euskal mendi edota leizetan bizi da, baina bizitokirik garrantzitsuena Anbotoko leize bat da, "Mariren Koba" izenarekin ezagutzen dena, eta inguru hauetan Anbotoko Dama edo Anbotoko Señorie deitzen diote Mariri.\nAnboto Bizkaiko mendirik altuenetakoa da (1.331m), eta Mariren koba ipar-ekialdean dago, leku malkartsu eta arriskutsuan.\nSupelegor haitzuloa, Euskal Herriko leku magiko eta mitologiko garrantzitsuenetako bat da. Hainbat elezaharren iturburua da. Bertan bizi omen ziren Anbotoko Señorie, Jentilak, Lamiak eta beste zenbait pertsonaia mitologiko. Inguruko artzainentzat gune berezi eta misteriotsua, errespeta handia diote lezeari. Supelegorko haitzuloa Gorbeiako natura parkearen barruan eta Orozkoko udalerrian kokatuta dagoen haran kartstikoan dago. Itxinak 5 kilometro koadro du eta barruan hainbat troka, leize, zulo eta ur jauzi daude, dena pagoz josita. Itxinara sarrera ikusgarri bat Atxulaurko Begia da. Hau harkaitzez eratutako arku handi bat da.\nBaltzola Dimako auzo bat da. Bertan Bizkaiko paisaiarik zoragarrienetako bat dago.\nAuzotik hurbil Baltzolako kobazuloak daude. Bi koba handi dira, baina haien barruan hainbat eta hainbat kobazulo txikiago daude. Elezaharren arabera bi kobazulo hauetan bizi zen Sugoi. Suge ar izugarri hau lurpean bizi zen eta Anbotoko Mariren senartzat zeukaten batzuk. Beste batzuetan, haitzuloa Mikelatsena zela esaten zuten, hain zuzen ere; kondairen arabera, Mikelats Mariren semeetako bat da. Lamien elezaharrak ere agertzen dira inguruetako kontakizunetan.\nJentilzubi izeneko zubi naturala ere Baltzolako kobazuloen inguruan dago.\nIbilbide baten erreportaia (gazteleraz)\nOrhi mendia Nafarroa eta Zuberoa artean dago, Larrau mendi portutik hurbil. Euskal mitologiaren mendi sakratuetako bat da, inguruko herritarren ustez bertako haitzulo batean baitu Marik bere bizilekuetako bat, eta ondoan dagoen Iratiko basoa Basajaunen erreinuetako bat.\nLezao haitzuloa Entzia mendi-zerran aurkitzen da, Agurain inguruko Egileor eta Alangua herrixketatik hurbil.\nBertakoek diotenez Lezaoko lezean Lamiak eta Sorginak bizi dira. Sorginak batzutan haitzuloan bizi dira, eta tarteka Arrizalako Sorginetxera joaten dira urrezko orraziekin orraztera. Honela dio elezaharrak:\nBehin batean, artzain gazte bat bere artaldearekin zebilen Entzia inguruan. Atokolarri haitzaren azpian lo gelditu zen, eta esnatu zenean, neska gazte eder bat, ederretan ederrena, bere aurrean zuen. Lezaoko haitzuloaren azpian, errekak urmaela egiten zuen lekuan, urrezko orrazi batekin bere adats horia orrazten ari zen. Bere herriko nagusiei entzuna zien Amilamien edertasunaren berri, baina honek kontakizun guztiak gainditzen zituen.\nAmilamiarekin liluratuta gelditu zen, eta hizketan egon ziren arratsalde osoa. Mutilak herritarrak jasaten zituzten gosealdi eta premia larriak kontatu zizkion. Ilundu aurretik artalde bildu eta herrira jeitxi zen.\nHandik aurrera egunero igotzen zen, eta orduak pasatzen zituzten solasaldi atseginean. Herrian kontatu zuen, baina ez zioten sinesten, eta jendeak adarra jo besterik ez zion egiten, asmakizula zela esaten zioten.\nBehin Amilamiari kontatu zion herritarrak iseka egiten ziotela, eta honek, errukituta, haitzulora sartu eta galbahe bat ekarri zion. Honela esan zion:\n- Har ezazu galbahe hau, eragiten duzun bakoitzan irina emango dizu. Horrela ez dizun inork gehiago iseka egingo eta ez duzu inoiz goserik pasako berriro.\nBere etxera joan zen, familiari erakutsi zion Amilamiak oparitutakoa eta irina ematen zuela ikusirik harrituta gelditu ziren. Familia guztiarekin Aguraineara joan zen, okindegi bat jarri zuen eta urte askotan zoriontsi izan zen.\nHil zenean, galbahearen bila joan ziren baina inork ez zuen aurkitu. Lezaoko haitzuloan omen dago Amilamiaren urrezko orraziarekin batera.\nHARPEKO SAINDUA HAITZULOA\nBidarrai ondoan dagoen haitzulo ikusgarri hau herri sinismenean oso ezaguna da. Honela dio elezaharrak:\nArtzain neska bat galdu zen Euzkei mendian, eta handik egunetara, burua bakarrik aurkitu omen zuten.\nGeroztik, urteetan zehar, ahotsak entzuten omen ziren inguruetan. ‘Ago! Ago!’ esaten omen zuen norbaitek Euzkei mendi aldetik.\nBehin, gauerdian, argi bat ikusi omen zuten Zelharburuko harpean sartzen. Beste batzuk, hamabi argi sartu zirela esaten zuten.\nInguruko baserritarrak harpera joan omen ziren orduan, eta han ikusi omen zuten sainduaren estatua.\nOrdutik Harpeko Sainduaren lezean ez da entzun ahotsik.\nEsan daiteke Euskal herriko leku magikoenetakoa dela Zugarramurdiko lezea. Nafarroako ifarraldean dugun katedral natural ikusgarri hau, Sorginek eta Akerrek ospatzen zituzten akelarreen egoitza nagusia zen. Akelarre hitza ere lezearen ondoan dagoen barruti baten izenetik dator. Lamien inguruko elezaharrak ere kokatzen dira leze honetan.\nSAN PEDRO (ELKANO) ERMITA\nJentilak kristautasunaren aurretik lurralde hauetan bizi ziren pertsona fedegabeak omen ziren. Gizaseme indartsuak ziren, eta harritzar izugarriak jaurtitzen zituzten aran batetik bestera, edota herritarrentzat eleiza eta ermitak eraikitzen zituzten.\nElezaharrak dioenez Getariako San Pedro ermita Jentilek eraikitakoa da. Gau batean hiru Jentilen artean egina omen da Elkano auzoan dugun ermita hau. Leku paregabean hain zuzen ere, zelaiez inguratua eta itsasoa begibistan dugula.\nGorosabelek bere ‘Diccionario Geográfico-Histórico’ lanean dio 1025 urtean donazio modura aipatua agertzen dela, eta bere sarrerako ate gotikoa, XIV. mendekoa, omen da. Esan dezakegu beraz, aspaldikoa dela eraikuntza hau.\nMonumentu megalitiko honetan lurperatu ziren Jentilak, Kristautasunaren etorrerarekin bere askaziaren amaiera ikusi zutenean; esan genezake beraz, Euskal Herriko mitologian leku esanguratsua dela. Honela dio elezaharrak:\nBehin batean, Jentilek, Aralarko muino batean jolasean ari zirela, laino argitsu bat ikusi omen zuten hurbiltzen ekialdetik. Izututa, jakintsu nagusi batengana jo omen zuten. Jakintsuak, laino distiratsua ikusi zuenean, honela esan zuen: “Kixmi jaio da, gure askaziak berea egin du, bota nazazue amildegitik behera”. Jentilek jaurti zuten agurea, eta, lainoa atzetik zutela, korrika abiatu ziren mendebalderantz. Arraztarango aranera iritsi zirenean, harri zabal handi baten azpian sartu omen ziren ezkutatzeko asmotan. Geroztik, harlauza handi horri Jentillarri deitzen zaio, eta herri sinesmenak dio azken Jentilak bertan hilobiratuak daudela.\nJentillarri hori, benetan, trikuharri bat da; Aralarren dauden historiaurreko monumentuetatk ikusgarrienetakoa. Arraztarango arantxoa Aralarko mendebaldean dago, Ataun aldera.\nJentilarriti ondotik pasatzen den ibilbidea\nAgurain ondoko Arrizala herrixkan (Arabako lautadan) dago trikuharri ikusgarri eta magiko hau. Herri sinismenaren arabera, bertan egoten ziren sorgiñak urrezko orraziz bere adatsa orrazten.\nElezaharrak dionez Marik zazpi urte Anboton bi ondoren Txindokiko Marizulo haitzulora joaten zen bizitzera, beste zazpi urtez. Txindokiren tontorra laino txapelak estaltzen zuenean Amezketarrak bazekiten Mari iritxi zela eta labea piztu zuela.\nMarizulo, Amezketa aldera ematen duen Txindokiren goi malkarretan dago, ohiko ibilbideetatik kanpo.\nIparraldeko Sara herian aurkitzen den leze hau Mariren, Jentilen nahiz Lamien inguruko hainbat elezaharren iturburu da. Geologia aldetik ikusgarria da, edonor txundituta uzteko modukoa, eta historiaurreko euskaldunen bizitoki ere izan zen. Gaur egun, turismoari begira prestatutako gunea dugu.\nArabako Okina herrian dagoen osin hau euskal mitologiaren izaera lurtarraren adierazgarri da. Herri sinesmenak dionez, Marik leze hortatik jaurtitzen ditu hainbat fenomeno meteorologiko. Honela dio elezaharrak:\nZezen, ahari edota ardi irudia duten zenbait pertsonaia mitologikoren bizilekua ere bada osin magiko hau.\nPutterri mendia Putterriko Damaren bizilekua da; euskal mitologiaren dama eta erregina nagusiaren beste kokagune bat. Aralarko hego-mendebaldean (Lizarrusti mendi-portutik hurbil) irmo agertzen zaigun mendi mitologiko honetan, sorginak nahiz txahalgorri, zaldi, eta ahari itxurako pertsonaia mitologikoren elezaharrak ere agertzen zaizkigu. Kareharrizko harkaitzek sortzen dituzten formak izaki magikoeetan pentsatzeko modua egiten dute\nMurumendi Goierri bailarako (Gipuzkoa) mendia da, Beasaingo eta Itsasondoko udalerrien lurretan kokatua. Mari jainkosaren beste bizilekuetako bat da, baina Jentilak eta Lamiak ere zenbaitetan ibili izan dira inguruetatik, elezaharrak diotenez. Honela dio elezaharrak:\nMurumendin Burdin Aroko kastro edo herrixka baten aztarnak aurkitu dituzte.\nNafarroako Urdianen, SARABE edo JENTILEN SUKALDEA izeneko gaztelua aurkitzen dugu (Aiztondo edo Laieneko haitzaren mendebaldean), eta bertan dagoen sakonera bati Jentilsukalde deitzen diote. Laieneko haitz honen mendebaldeko muturrean dago Jentileio izeneko zulo edo harkaitzezko leiho naturala. Jentilei buruzko aipamenak eta elezaharrak ugariak dira hemen. Herri sinesmenak dionez, azken Jentila hemen bizi izan zen; eta Jentileiho, Jentilgela eta jentil sukalde jeinu indartsu hauek egindakoak dira. Ondoan dagoen Aitziberko baseliza ere beraiek eraikia omen da.\nSaltarri Aralarreko alde gipuzkoarrean dagoen etzandako zutarri bat da, 3 metrotik gorako luzera duena. Alotza izeneko larrean dago. Garai batean, artzainek, euren artean, zutarri hau nork jauzi egiten zuen apostua egiten zuten. Jauzia, luzeran izan behar zen. Eta artzainek, bi hankak elkartuta zituztela jauzi egin behar zuten. Hortik datorkio zutarri honi, duen izena.\nElezaharrak dionez Jentilek Murumenditik jaurti zuten, menhirra izan daitekeen harritzar hau.\nInora ez daraman leku isolatu batean, bi Nafarroak elkar ukitzen duten bazter galdu eta isolatu batean. kokatua dago kobazulo misteriotsu hau. Aldi berean triangelu ikusgarri eta tolesdura arrokatsu den natur mirari honen eta bere ingurune ederraren aurrean, ahotsik gabe geratuko zarete.\nElezaharrak dioenez, udako arratsalde beroetan Lamiak kobaren sarrerara irteten ziren, eta haitzaren gainean eseriz, eguzkiaren azken errainuen artean distira itsugarria sortzen zuen urrezko orraziaz beren ilaia luzea orrazteari ekiten zioten.\nNafarroa Behereako Mendibe herritik Zuberoara goazela, Ahüski iturri ospetsutik gertu eta ezkutuan topatuko dugu Azalegiko haitzuloa.\nElezaharrak dionez, zazpi buruko Herensugea bizi zen hemen, eta bere hatsaz erakartzen zituen abereak haitzulora, zirti-zarta batean irensteko.\nAltzaiko (Zuberoa) gaztelujo jaunaren semeak herensugeari aurre egitera joan zen, zezen larrua fosforoz eta polboraz beteta zuela. Herensugeak zezena zela pentsatuta jan zuen, eta sua zeriola hegan atera zen itsaso aldera, bidean Arbaia basoko pagoen goi adarrak erretzen zituelarik. Altzaiko jaunaren semea, herensugea bere atzetik zihoalkoan, estu eta larri ihesean bere etxera. Ahituta etxeko atea igaro zuenean, hitzik egin gabe zerraldo gelditu zen betirako.\nIrati ohianaren eta Mondarrain mendiaren ondoa dago. Xalbatore edo Salbatore kapera Mendibeko baseliza da, Lekunberriko lurrekin mugan. Done Jakue bidean kokaturikoa, baseliza erromanikoa da. Baselizatik gertu eraikin karratua dago, zur polikromatuzko antzinako estatua zuen horma-hobia. Estatua beso bat altxatua eta bestean aitzurra zuen neska batena zen. Bertokoek Xaindia izena ematen zuten, kondaira baten heroia zena. Aipatutako erremintaren bila atera zen eta deabruek harrapatu eta airez eraman zuten. Baselizaren gainean pasatzean, otoitz egin eta deabruek lurrean utzi zuten.\nBaselizaren barruan kondairekin loturiko beste objektuak bazeuden:\nSan Migel eta herensugea irudikatzen zituen estatua, eskualde menditsu horretan oso ezaguna zen kondaira.\nBasajaunena izandako burdinezko argimutila, lehen urrezkoa omen zena. Artzain ausarti batek objektua lapurtzea lortu zuen baina Basajaunak konturatu eta artzainari zakuak botatzeari ekin zion. Artzainak baselizan sartu eta bizitza salbatu zuen, Basajaun jentilak eraikin erlijiosoetan ezin zuelako sartu. Euskal Herrian badaude hainbat kondaira munstro eta pertsonen arteko gatazkak azaltzen dituztenak, non pertsonek bere bizitza mantentzen dute elizetan sartzean. Beste kondairak dio espainiarrek baseliza erre zutela eta urrezko argimutila burdinezko bilakatu zela. Besteak mugiezina zela, izan ere, behin Mendibera eramatea saiatu baziren ere, ezin izan zuten Haritzkurutze lepoa zeharkatu.\nJentilkoba Arabako Egino herrian dago, Laleze haitzuloatik hurbil. Bertan historiaurreko nahiz historia garaiko azterna ugari aurkitzu dira; aspalditik gizakiaren babesleku izan da beraz. Jentilak euskal antzinako askazia izaki, pertsona fedegabeak hain zuzen ere, ez da harritzekoa haitzulo honen izaera mitikoa.\nEgino herriko gizaseme bat mendira joan zen beste askotan bezala, baina zoritxarrez Jentilak topatu zituen eta bereraien bizilekua zen Jentilkobara eraman zuten. Bertan, Jentil amon bat zegoen eta gizona ikustean esan zuen:\nEginoko gizona egoera larriaz ohartuta, ihaes egiteko asmoz, tripak nahastuta zeuzkala eta beharrak egitera kanpora ateratzen uzteko eskatu zien. Jentilak gizonaren asmoak antzeman zituztenez, soka batekin hanka lotu zioten eta harkaitz baten atzera joateko esan zionten.\nDenbora gehiegi zeramala eta, zertan ari zen galdetu zioten, eta gizonak ez zuela amitu erantzun zuen. Ondoren soka adar bati lotu zion, eta jentilek sokari ten egitean bertan jarraitzen zuela pentsatu zuten. Gizonak mendian gora ihaes egin zuen, baina Jentilak konturatu zirenean, erabat oldarturik, txakur piztiak lagun zituztela gizonaren atzetik abiatu ziren. Baina, maldan gora zihoazela, une batean txakurrak eremu baten inguruan biraka hasi ziren, eta aztarna galdua izango zutela pentsatu zuten. Gizona alde eginda, urrun izango zela pentsatu zuten, eta haitzulora itzuli ziren.\nMairuelegorreta edo Mairulegorreta Arabako Zigoitiako udalerrian dagoen haitzulo da. Kobazuloa Gorbeia mendilerroan dago, izen bereko parke naturalean, Muruako herritik gertu. 13 kilometro baino gehiago arakatu dituzte kobazuloen barruan. Haitzuloaren gela nagusia katedral naturala da, tamaina izugarrikoa.\nMairuelegorretan Mairuak bizi omen ziren, bai eta Basajauna eta Lamiak ere. Beste koba batzuetan bezala, Mairuelegorretan ere altxor bat ehortzita omen dago.\nElezaharrak dionez, Basajauna Mairulegorretan bizi zen. Ondoko herrixka bateko neska bat omen zebilen lezearen inguruan garoa ebakitzen, eta izugarrizko irrintzi bat entzun zuen. Neskatxak erantzun egin zion, eta berehala, Basajauna agertu zen. Neska bahitu eta haitzulora eraman zuen. Gehiago ez da jakin ezer neskatxa honen inguruan.\nFrankismoan zehar ospetsuak izan ziren bertan egiten ziren jaialdiak. Lehen jaialdia 1963an egin zen eta 2.000 pertsona baino gehiago izan ziren. Jaialdi hauek euskara eta euskal kultura aldarrikatzea zuten helburu. Azken urteotan, Zigoitian euskaraz izeneko taldeak berreskuratu ditu jaialdiok.\nErromatar garaiko (k.o. I) presa hau Mendigorria eta Ziraukin herrien artean, Nafarroan, aurkitzen da. Andelos erromatar hiribilduaren ondoan dago, eta inguruetako herritarrak Puente del Diablo (Etsairen Zubia) deitzen diote. Elezaharrak dionez Etsaik eraikitakoa da:\nMendigorriako biztanleak urik gabe aurkitzen ziren garai batean Etsaikin hitzarmen bat egin zuten. Presa eraikitzearen truke Etsaik berak aukeratzen zuen neskatxaren arima eskatu zuen. Eraikuntzaren azken harria jartzera zihoala, neskatxak abemaria bat errezatu zuen. Etsaik izututa alde egin zuen, eta horrela presa amitu gabe gelditu zen, baina neskatxa salbatu egin zen.\nOgoño Lagako ondartza eta Elantxobe herriaren artean dagoen mendi ikusgarri bat da, Kantauri itsaoaren ikuspegi paregabe dago bertatik. Itsasora ematen duten labarretan Lexia izeneko haitzuloa eman dago, eta bertan bizi dira Lamiak (Elantxoben Lamiñaku deritzote). Honela dio elezaharrah:\nBehin batean, Lamia bat Elantxobeko etxe batean sartu zen, eta umetxo bat seaskan bakarrik ikustean kulunka egite jandun zuen.\nGurasoak etorri zirenean, zertan ari zen galdetu zioten. Lamiak nor zen bera, galdetu zion gizonari. ‘Ni neu’ erantzun zion umetxoaren aitak, eta segidan izugarrizko makilkadak eman zizkin Lamiari. Etxetik ihesean gainontzeko Lamiei deitu zien, eta hauek, horrelako jipoia nork eman zion galdetu zioten. ‘Ni neuk’ erantzun zuen Lamia gaixoak. Hau entzutean, ‘hik egin badun, heu konpondu’ erantzun zioten eta joan egin ziren.\nArraitz (Ultzama, Nafarroa) herritik kilomtro baera dagoen Arizarte parajean aurkitzen da lezea. Goi-Paleolitotik Kalkolitora arte okupaturik egon den eta Erromako Inperioaren garaian babes modura erabili den aztarnategi garrantzitsua dugu.\nEskualdean Abauntzako Lamizulo izenarekin ezagutzen da, hots, lamien kobazulo bezala, Pilar Utrillak eta Resurreccion Maria de Azkuek jasotako tradizioak dioenez, kobazuloan bizi ziren lamiak inguruko artzainei esnea eskatzen omen zieten.\nEgun batean, Sunbillenea etxeko artzain batek adarra jo nahi izan zien eta esnea behien gorotzarekin nahasi zuen. Lamiak trikimailuaz konturatu zirenean artzainaren atzetik ibili ziren herriaren sarreraraino, baina orduan elizako ezkilak hamabiak jotzen hasi ziren eta lamiek ihes egin behar izan zuten kobazulo aldera, baina ihes egin baino lehen artzaina madarikatu zuten bere etxean besamotz edo mainguren bat beti izango zela aginduz.\nTartalo edo Tortoren mitoa ezaguna de Euskal Herriko hainbat lekutan. Saadar mendiaren gailurreko zelaian (Zegaman) bada Tartaloetxeeta izeneko leku bat, zortzi megalitok osatzen duten Altzania gunean. Herri sinismenak bigi bakarreko zikoopearen etxea dela dio trikuharri hau (15 m-ko diametroko eta 1,20 m-ko altuerako tumulua da).\nElezaharrak dionez han gertatu zen Antimuñoko semeen zoritxarra.\nTartaloen erregeak alaba bat zeukan; eta honek adiskide bat egin zuen. Aitak alabari esan zion, hiru gauzetan bera baino indartsuagoa izango zen suhi bat nahi zuela. Alabak erantzun zion bere adiskidea gai zela eta hiru lanak izendatzeko.